PENYANYI LAGU 'CUTE', HARITH ZAZMAN SELAMAT BERGELAR SUAMI

Selepas lima bulan mengikat tali pertunangan, penyanyi lagu 'Cute (Stoplah Being So Cute)', Harith Zazman, 27, telah selamat mendirikan rumah tangga dengan model muzik video 'Cute', Nuramalina Ghakashah, 29, petang semalam, dengan sekali lafaz.

Majlis akad nikah yang patuh prosedur operasi standard (SOP) itu berlangsung di Pejabat Agama Hulu Langat dengan dihadiri pasangan pengantin dan bapa Nuramalina sebagai wali. Pada majlis pernikahan serba ringkas itu, Harith menyerahkan hantaran RM15,000 dan mas kahwin RM300.

Harith atau nama sebenarnya Mohamad Harith Saifulzazman, bersyukur semuanya majlis sederhana itu berjalan lancar: "Ikutkan perancangan, memang saya dan isteri pilih tarikh 28 Ogos untuk bernikah dengan adakan majlis di Kuala Lumpur tapi keadaan sekarang tidak mengizinkan.

"Alhamdulillah... walaupun tidak seperti yang dirancang tapi semuanya dipermudahkan. Kami hanya bernikah di pejabat agama sekitar 4 petang. Akad nikah mengambil masa dalam 20 minit sahaja kemudian pulang ke rumah untuk bergambar dan makan bersama keluarga," katanya.

Klik untuk gambar besar

Pasangan ini berkongsi gambar-gambar sekitar majlis akad nikah tersebut menerusi laman sosial Instagram milik masing-masing. Harith turut berkongsi foto dia menyarungkan cincin di jari isteri tersayang dengan luahan rasa kesyukuran.

Harith berkata, dalam diam, dia mencipta lagu 'Cute' untuk Nuramalina yang dikenalinya sejak setahun lalu: "Isteri saya seorang 'instafamous'. Kami berkenalan sejak setahun lalu ketika pandemik COVID-19 melanda.

"Mula-mula kami berkawan sehinggalah detik saya menawarkannya peluang muncul dalam klip video lagu 'Cute'. Akhirnya, dia dapat tahu lagu berkenaan ditujukan kepadanya. Kami kemudian makin rapat, bertunang Mac lalu dan akhirnya mengikat janji untuk bernikah," kongsinya.

Harith berkata, niat menganjurkan majlis resepsi terpaksa dipendam berikutan situasi semasa penularan COVID-19: "Perancangan untuk berbulan madu juga nampaknya 'tergantung'. Tidak mengapa, hendak buat macam mana. Bukan kuasa kita melawan kehendak takdir," jelasnya.

Dalam pada itu, Harith memberitahu mereka tidak mempunyai perancangan dalam soal zuriat memandangkan negara dalam keadaan tidak stabil akibat pandemik Covid-19.

"Soal anak, kami memang tiada apa-apa perancangan. Kalau ada rezeki, Alhamdulillah tapi kami tidak terlalu rushing untuk dapatkan anak. Lagipun, waktu sekarang ini tak berapa sesuai untuk dikurniakan cahaya mata... tunggu negara dalam keadaan stabil. Sekarang ini, saya nak enjoy dahulu dengan status sebagai suami dan tanggungjawab baharu bersama isteri," ujarnya.

Untuk makluman, Harith dan Nuramalina yang juga bekerja di sebuah syarikat penerbangan itu mengikat tali pertunangan pada 13 Mac lalu selepas genap setahun perkenalan di Instagram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA PENYANYI NOMBOR SATU DALAM MALAYSIA" - ALIFF SYUKRI TAK KISAH KENA KECAM

"Biarlah nak kecam atau kutuk, asalkan orang sudah pilih lagu raya dan saya sendiri sebagai penyanyi nombor satu dalam Malaysia," itulah kata usahawan kosmetik, Datuk Seri Aliff Syukri yang enggan mengambil pusing semua kritikan dan kutukan yang dilemparkan terhadapnya.

Tidak menyangka lagu rayanya berjudul 'Lala Raya' mendapat sambutan luar biasa sehingga mendapat sebanyak 1.4 juta tontonan dalam tempoh seminggu, Aliff dalam masa sama turut mempersoalkan mereka yang mengutuknya tetap menonton muzik videonya itu.

"Jangan dengki, itu rezeki saya. Saya bukan penyanyi profesional, saya hanya mahu jadi seorang penghibur. Mereka yang kutuk-kutuk saya tetap menonton video muzik tersebut sehingga berjaya cecah satu juta tontonan," ujarnya dipetik sebagai berkata kepada media.

Klik untuk gambar besar

Kelmarin, Aliff memuat naik perkongsian meluahkan rasa syukur lagunya itu trending nombor satu di YouTube. Malah, pelakon dan pelawak Zizan Razak turut mengakui Aliff mempunyai bakat besar sebagai penyanyi. Zizan berkata vokal Aliff kini setanding penyanyi barat dan tertanya usahawan itu kini penyanyi nombor satu negara.

Aliff sebelum ini berkata lagu tersebut adalah untuk menghiburkan hati mereka yang tidak dapat pulang ke kampung berhari raya susulan rentas negeri tidak dibenarkan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DICEMUH TAYANG PAYUDARA: "TAK SUKA BOLEH BERAMBUS" - FARA MENDOZA

Bersempena tahun baru 2018, pelakon Fara Mendoza telah memuatnaik video dimana dirinya mengenakan bikini top dan pakaian seperti jaring sambil menari dengan pengusaha kosmetik, Safiey Ilias.

Aksi dan cara berpakaian Fara itu telah membuatkan dirinya sekali lagi menerima kecaman serta cemuhan hebat daripada netizen di laman Instagram. Kebanyakan komen yang menghentamnya telah dipadam oleh Fara.

Dalam pada itu, Fara ada membuat IG Story memarahi netizen yang mengecamnya dan mengatakan orang ramai tidak perlu membuat kerja tuhan iaitu menghakiminya.

Klik untuk gambar besar

Tidak dapat dipastikan apa tujuan sebenar Fara memuatnaik video berpakaian sebegitu yang memang lari dari norma dan budaya masyarakat Melayu beragama Islam.

Tahun 2018 sudah membuka tirainya dan sudah tentu ramai orang sudah pun mempunyai visi untuk merealisasikan azam dan seperti tahun sebelumnya, pasti ada kontroversi baru yang dibuat selebriti yang menyebabkan mereka dicemuh netizen.

www.myartis.com / Sumber: Beautifulnara & Fara Mendoza IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


2 GAMBAR - NAMA ANAK KEDUA ASHRAF MUSLIM

Menerusi laman IG Ashraf Muslim, dia telah memberitahu nama penuh anak keduanya yang lahir pada 14 September lalu.

"Assalammualaikum. Nama sy ADAM ASHRAF BIN MOHD ASHRAF," tulis Ashraf di laman IGnya.

Difahamkan, semalam anak lelaki Ashraf telah tahnik oleh Habib Ali Zainal Abidin di Masjid TTDI. Dulu anak pertamanya, Sarah juga tahnik dengan Habib.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


37 GAMBAR - SUASANA MAJLIS RESEPSI NAS-T & ATITA HARIS

Sekitar majlis resepsi pasangan Nas-T dan Atita Haris yang berlangsung malam semalam bertempat di Sky Park One City.

Majlis yang berlangsung dengan meriahnya itu telah dihadiri oleh ahli keluarga, teman rapat serta rakan-rakan artis.

Dalam majlis tersebut, Nas kelihatan segak mengenakan sut berwarna kelabu manakala Atita pula kelihatan anggun mengenakan busana berwarna putih.

Photo kredit: White Rose Co

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


RASA RINDU - ZIELA JALIL BANGGA ANAK, MENANTU PEJUANG BARISAN HADAPAN

Pelakon dan penerbit Pena Creative Pictures, Datuk Ziela Jalil, 50, hanya menahan hati meskipun jauh di sudut hati terbit kerinduan apabila berjauhan dengan anak, cucu dan menantu. Sebagai ibu, tiada yang lebih membanggakan apabila melihat anak dan menantu menjadi pejuang barisan hadapan bagi menyelamatkan nyawa ketika penularan wabak COVID-19.

Katanya, dia hanya sempat dua kali bertemu dengan anak sulungnya, Dr Puteri Julia Nabilah, menantu Dr Dziya Faqhran Mahmod Fauzi dan cucunya, Tun Alayna Zeeya. Selain telefon, panggilan video dan Instagram menjadi penghubung apabila merindui cucunya yang tinggal bersama keluarga besan di Shah Alam, Selangor.

"Sebagai manusia biasa, sesekali Julia mengadu kepenatan kerana bekerja dari pagi hingga malam, setiap hari. Ada ketikanya, anak dan menantu dipanggil bekerja tidak kira masa. Saya sentiasa memberikan kata perangsang supaya Julia tidak putus asa. Julia mengadu penat kerana waktu kerjanya yang sentiasa padat sepanjang penularan COVID-19.

"Julia meluahkan rasa sedih dan bersalah apabila jarang meluangkan masa bersama anaknya. Apabila pulang anaknya sudah pun tidur. Dia juga jarang bertemu suami kerana mereka bertugas di hospital berbeza," jelasnya.

Pelakon filem 'Mr Os' dan 'Driving School' itu berkata, dia akan membuat panggilan video untuk berbual dengan cucunya setiap hari, sebelum ini: "Bagaimanapun, jadual tugasan Julia tidak menentu, jadi saya jarang dapat membuat panggilan video untuk melihat cucu. Hanya dapat menatap gambar yang dikirimkan anak ataupun besan.

Klik untuk gambar besar

"Sebagai ibu, saya tak boleh tunjuk lemah, sebaliknya saya sentiasa memberikan dorongan kepada Julia. Saya selalu pesan pekerjaan yang dilakukan sangat mulia untuk menaikkan semangatnya. Saya mengingatkannya, apa sahaja kebaikan yang dilakukan akan sampai kepada bapa, Allahyarham Tan Sri Megat Junid Megat Ayub. Jadi, saya mahu Julia banyak berdoa dan berzikir ketika merawat pesakit," tutur Ziela.

Melihat petugas barisan hadapan yang bertungkus lumus hingga ada yang tidak dapat bertemu keluarga, Ziela berkata, terbit rasa tidak puas hati terhadap mereka yang ingkar Perintah Kawalan Pergerakan (PKP) dikuat kuasa.

"Saya jadi geram apabila segelintir rakyat Malaysia tidak mematuhi arahan kerajaan dan kereta masih banyak di jalan raya. Bayangkan, kita hanya diminta duduk di rumah, tetapi itu pun sukar mematuhinya.

"Sedangkan, petugas barisan hadapan yang terpaksa bekerja siang malam cemburu melihat kita yang duduk di rumah bersama keluarga. Jika arahan semudah ini pun sukar dipatuhi, jadi bagaimana mahu melihat rantaian COVID-19 diputuskan?," ujarnya yang hanya keluar rumah apabila perlu sahaja.

Katanya, dia mempunyai ibu berusia 70 tahun, jadi mengelak daripada kerap keluar rumah kerana bimbang ibunya dijangkiti COVID-19: "Saya memang elak kerap keluar rumah. Hanya seminggu sekali sama ada saya atau anak kedua, Megat Jufri Nasrullah. Kami akan terus mandi dan merendam pakaian yang dipakai, sebaik tiba di rumah sebagai langkah berjaga-jaga," katanya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERIK KONGSI KISAH CINTA - TASHA SHILLA BELAJAR BATASKAN PENGAULAN

"Dahulu, saya teruja dan ghairah berkongsi apa sahaja perkara, termasuk hal peribadi. Mungkin kerana usia masih muda, saya tidak berfikir panjang, sedangkan tanpa saya sedari, tindakan itu sebenarnya memakan diri.

"Namun, sekarang saya lebih selesa hanya berkongsi perkara berkaitan kerjaya. Selebihnya, biar saya simpan sendiri. Cara itu membuatkan saya lebih bahagia," kata pelakon Tasha Shilla yang serik berkongsi kisah peribadi selepas pengalaman pahit gagal dalam percintaan.

Pelakon yang mencipta nama menerusi drama 'Gemilang' itu berkata, dia kini lebih berhati-hati untuk berkongsi isi hati, malah sedapat mungkin cuba mengelak daripada terlalu terbuka meluahkan kisah peribadi.

Klik untuk gambar besar

Tasha atau nama sebenarnya Natasha Sheila Abdul Razak, 32, berkata pengalaman berdepan kemurungan juga membuatkan dia lebih berhati-hati memilih kawan. Biarpun ramai yang ingin mendekati kerana statusnya sebagai selebriti, Artis Baharu Wanita Popular, Anugerah Bintang Popular BH (ABPBH) 2011 itu lebih selesa meluangkan masa bersama keluarga.

"Apa yang berlaku membuka mata saya untuk mengenali siapa kawan dan siapa lawan. Ketika saya jatuh dan sakit, keluarga menjadi nadi yang menguatkan semangat saya untuk kembali bangkit meneruskan hidup. Dahulu, saya seronok setiap kali keluar dan dapat bersama kawan. Memang kawan saya ramai, tetapi sekarang saya belajar bataskan pergaulan.

"Saya juga tidak lagi gemar membuang masa di luar. Lebih baik saya bersama keluarga dan apabila ada masa terluang, saya akan membaca buku, terutama berkaitan motivasi," ujarnya yang kini menyerlah menerusi drama, 'Kau Yang Pertama' siaran slot Akasia di TV3.

www.myartis.com / Sumber & foto: Berita Harian & Instagram Tasha Shilla

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS KUMPULAN TOPS, WAN MAZLINA PATAH PEHA KANAN, DUA TULANG RUSUK

Malang tak berbau... demikian terjadi dengan bekas anggota kumpulan wanita Tops, Wan Mazlina Md Zain, 46, apabila kenderaan yang dinaikinya bersama suami dan anak-anak terbabit dalam kemalangan di Lebuhraya Darulaman, Alor Setar, Kedah, baru-baru ini.

Dalam kejadian jam 11.30 malam itu, Wan patah peha kanan, dua tulang rusuk kanan dan kelopak mata terkoyak, manakala suaminya, Mohd Azam Mohd Desa, 43 dan tiga anak mereka Siti Maisarah, 20, Mohd Hadif, 11, dan Abdul Muaz, 15, cedera ringan.

"Mula-mula saya terkejut seperti bermimpi kerana kejadian berlaku sekelip mata. Saya memang tak sedar apa yang terjadi. Apa pun syukurlah kami sekeluarga terselamat," tuturnya.

Bercerita mengenai kejadian yang berlaku di depan pusat beli-belah Aman Sentral itu, Wan berkata, ketika itu suaminya memandu manakala dia tertidur.

Klik untuk gambar besar

"Ketika melalui persimpangan lampu isyarat, sebuah kereta tiba-tiba membuat pusingan U dan merempuh kereta kami sehingga berpusing," katanya yang kini aktif sebagai buskers di sekitar Kedah.

Wan berkata, mereka sekeluarga kemudian dibantu orang ramai sebelum dibawa ke Hospital Sultanah Bahiyah, Alor Setar.

Kumpulan Tops yang turut dianggotai Tatty, Ina dan Ida pernah merakamkan album bersama syarikat Pony Canyon pada 1998. Mereka popular menerusi lagu 'Asmara Kita' dan 'Bermula Cinta'.

www.myartis.com / Sumber & foto: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


20 GAMBAR - SEKITAR BULAN MADU HANIS ZALIKHA & HAIRUL AZREEN DI BORA BORA

Indah sungguh apabila kami melihat pemandangan yang cukup cantik di Bora-Bora Island, Perancis dimana Hairul Azreen dan Hanis Zalikha sedang menikmati percutian bulan madu mereka.

Jelas sekali Hairul dan Hanis sedang bergembira di sana dan ini merupakan peluang untuk mereka bermanja-manja sambil mengenali diri masing-masing dengan lebih mendalam selepas bergelar suami isteri.

Klik gambar untuk size besar

Semoga percutian bulan madu Hanis dan Hairul berada di dalam keadaan baik belaka dan selamat pulang nanti.

Layanzzz...

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SEBULAN MENDUDA - KANDA KHAIRUL SELAMAT NIKAH PILIHAN KELUARGA

"Dua perkahwinan saya sebelum ini adalah atas pilihan sendiri dan semuanya berakhir dengan perceraian. Jadi, kali ini, saya serahkan kepada keluarga untuk memilih calon isteri. Kebetulan, dia juga peminat saya dan kami tinggal sekampung.

"Jujurnya, kami memang tidak pernah keluar bersama dan saya melihat wajahnya buat kali pertama pada majlis pernikahan kami. Walaupun usianya jauh lebih muda, sifatnya yang matang dan kesanggupannya menerima anak-anak saya membuatkan saya tertarik padanya," kata penyanyi 'Atiqah Songket', Kanda Khairul.

Khairul mengharapkan perkahwinannya bersama pilihan keluarga, Nor Fazleen Hamimi, 19, berkekalan hingga ke akhir hayat. Menurut Khairul, 33, mereka disatukan sebagai suami isteri pada 20 Julai lalu dan ia perkahwinan ketiga buatnya selepas mahligai dibina sebelum ini musnah, Jun lalu.

Ditanya apakah dia percaya pada ungkapan bercinta selepas berkahwin, Khairul yang juga calon Artis Baharu Lelaki Popular, Anugerah Bintang Popular BH Ke-32 (ABPBH 32) berkata, dia sudah bersedia untuk melalui pengalaman itu.

"Saya percaya pada pilihan orang tua kerana masing-masing lebih tahu apa yang terbaik untuk anak mereka. Seronok juga bercinta selepas berkahwin kerana ia berbeza dengan pengalaman pernah saya lalui sebelum ini. Moga ia akan lebih mengeratkan lagi hubungan kami untuk terus kekal melayari bahtera perkahwinan hingga ke akhir hayat. Doakan kami," pintanya.

Sementara itu, mengulas kerjaya seninya, bakat baharu berasal dari Kedah ini berkata, dia kini tidak terikat dengan mana-mana syarikat rakaman atau pengurusan: "Segala urusan kerjaya seni kini diuruskan sepenuhnya oleh isteri. Baru-baru ini, ada syarikat rakaman mahu melamar saya untuk bernaung di bawah label mereka. Insya-Allah, jika semua berjalan lancar, mungkin saya akan menerima tawaran terbabit".

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAMAN INI SATU BENTUK ANCAMAN & UGUTAN UNDANG-UNDANG..." - NANA DIDAKWA BUAT DAKWAAN PALSU

Semua sedia maklum mengenai kes yang melibatkan penyanyi Siti Nordiana dengan lima sekawan. Terkini, tindakan saman Siti Nordiana atau lebih mesra disapa Nana, terhadap rakan-rakannya disifatkan sebagai satu bentuk ancaman dan ugutan undang-undang.

Menurut Peguam Nurul Hafidzah Hassan yang mewakili dua defendan iaitu Pegawai Perhubungan Awam FMC, Sam Samin dan jurusolek, Razidah Ahmad Senusi atau Aida G, segala dakwaan yang dibuat menerusi saman yang dikemukakan penyanyi tersebut adalah tidak tepat.

"Kedua-dua anak guam menafikan segala dakwaan yang dikemukakan oleh pihak plaintif. Dakwaan yang diperihalkan oleh pihak plaintif adalah tidak tepat.

"Anak guam berpendapat bahawa semua dakwaan yang telah dinyatakan adalah palsu dan percaya bahawa saman ini adalah satu bentuk ancaman dan ugutan undang-undang ke atas mereka," kata Nurul Hafidzah yang juga peguam utama bagi kes tersebut.

Klik untuk gambar besar

Tambah Nurul Hafidzah, anak guamnya tidak membuat sebarang kenyataan atau percakapan dengan niat jahat terhadap Siti Nordiana dan beranggapan saman yang dibuat oleh plaintif tidak memenuhi standard undang-undang bagi kes saman fitnah.

"Anak-anak guam menyangkal dakwaan yang mereka memfitnah plaintif dan pihak plaintif tidak berhak menuntut sebarang pampasan atau ganti rugi ke atas mereka," ujarnya.

Terdahulu, pasukan pembelaan bagi kes saman fitnah yang difailkan Siti Nordiana berpendapat pihaknya mampu mengemukakan pernyataan pembelaan yang baik berhubung kes berkenaan. Bagaimanapun menurut Nurul Hafidzah masih terlalu awal untuk pihaknya mengulas lanjut tentang hal berkenaan.

Tiga lagi defendan iaitu penyanyi Syura Badron, Lan Solo serta isterinya Sheila Hassim diwakili peguam Alan Razak dan Muhammad Hafiz Hood. Semua defendan sudah memfailkan memorandum kehadiran di Mahkamah Sesyen Kuala Lumpur pada Selasa.

Sebelum ini menerusi laporan media, kemungkinan kedua-dua pihak peguam akan berbincang untuk mengadakan mediasi di luar mahkamah selepas proses memfailkan kesemua penyataan.

Kelima-lima defendan terbabit dituntut membuat permohonan maaf menerusi siaran akhbar, Instagram dan Facebook live serta RM500,000 setiap seorang. Selain itu, Siti Nordiana juga menuntut ganti rugi khas, ganti rugi teruk dan ganti rugi teladan menerusi penyataan tuntutan tersebut.

Untuk makluman, kontroversi tercetus selepas penyanyi Lan Solo dan Syura membuat pendedahan mengejutkan berkaitan konflik yang berlaku antara mereka dengan Siti Nordiana menerusi sesi Instagram live pada 20 Julai lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VOKAL SESUAI LAGU, TERSINGKIR SEBAB ADA PESERTA LEBIH BAGUS - ASHEED DEF GAB C KAGUM DAPAT BERTAHAN, MESKIPUN SAKIT

"Lagu ini memang sesuai dengan vokal Asheed. Dia enjoy dengan persembahannya. Namun harus diingat, ini adalah pertandingan. Ada peserta lebih baik daripada Asheed."

Demikian jelas juri tetap Gegar Vaganza musim kesmbilan (GV9), Hetty Koes Endang berhubung perjalanan Asheed Def Gab C yang berakhir apabila diumumkan peserta tersingkir di peringkat suku akhir pertandingan berkenaan yang berlangsung pada malam Ahad.

Hetty memberitahu, lagu yang dinyanyikan Asheed iaitu 'Lena Diulit Intan' sesuai dengan vokalnya namun dia perlu berdepan dengan persembahan lebih hebat daripada peserta lain.

Ekoran itu, Asheed mendapat markah paling rendah dan terpaksa melupakan hasrat bertanding di peringkat separuh akhir minggu hadapan.

Dalam pada itu, Asheed berkata, dia tidak pernah menyangka mampu bertahan selama sembilan minggu dalam GV9, memandangkan tahap kesihatannya kurang baik disebabkan sakit sendi dihidapinya sejak 18 tahun lalu.

Klik untuk gambar besar

Tambah Asheed atau nama sebenarnya Mohd Ashid Ahmad, 49, sepanjang tempoh itu adakalanya dia hanya terlantar di rumah menahan kesakitan namun sejak menyertai GV9 dia sentiasa menguatkan diri apatah lagi jadualnya padat dengan pelbagai aktiviti.

"Saya pun tak sangka boleh bertahan selama ini. Kalau ikutkan sakit saya ini, memang kronik dan adakalanya dalam sebulan saya akan terlantar dua hingga tiga hari di rumah. Sejak masuk bertanding hanya semangat membuatkan saya bertahan. Syukur semuanya berjalan lancar dan dipermudahkan," ujarnya.

Ditanya mengenai kesihatannya, Asheed memberitahu, sebelum ini dia tidak pernah mendedahkan masalah tersebut malah masih menerima undangan nyanyian seperti biasa.

Asheed yang reda dengan ketentuan Allah itu juga tidak mahu menjadikan penyakit sebagai alasan dia berhenti menyanyi yang menjadi sumber rezeki buat dia dan keluarga.

"Selama ini saya tanggung sendiri sahaja. Hanya teman-teman rapat sahaja tahu tentang penyakit ini dan saya masih aktif menyanyi seperti biasa. Saya reda dengan apa yang telah Allah berikan ini.

"Mungkin ada hikmah di sebaliknya. Walaupun sakit, saya tetap kena bekerja dan tidak boleh nak mengharapkan orang sekeliling. Selagi ada tenaga saya akan terus terima undangan menyanyi," tuturnya.

Sementara itu, Asheed dalam masa sama turut berkongsi pengalaman sepanjang sembilan minggu berada di GV9 dimana dia melihat ia adalah satu platform terbaik untuk menimba ilmu menerusi komen juri selain latihan yang diberikan.

Kata Asheed lagi, dia tidak pernah melihat penyertaan penyanyi muda adalah satu saingan kerana dia percaya setiap peserta ada kelebihan tersendiri.

"Tidak semestinya bila umur dah nak masuk 50 kita tak boleh belajar. Banyak ilmu yang saya dapat sepanjang menyertai GV9 ini. Saya berpuas hati kerana dapat apa yang saya mahukan.

"Saya juga tidak rasa penyertaan dalam GV9 ini untuk berlawan dengan peserta lain. Saya tidak fikir pun tentang kedudukan selepas membuat persembahan. Tak salah rasanya saya sertai program ini," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DILABEL 'GOLD DIGGER', 'PEREMPUAN MALAS' - RUHAINIES BENGANG

"Perempuan malas je tertarik dengan lelaki kaya," demikian kata salah seorang netizen kepada pelakon Ruhainies yang didakwa sering menunjuk-nunjuk kemewahan teman lelakinya di media sosial.

Bagaimanapun, Ruhainies menempelak dakwaan segelintir pihak yang melabelkannya sebagai pemalas dan hanya tertarik dengan lelaki kaya.

Adik kepada pelakon Risteena Munim itu dilihat bertelagah dengan netizen gara-gara memuatnaik gambar teman lelakinya memandu sebuah kereta mewah.

Bengang dengan tuduhan sedemikian, ini respon balas pelakon drama 'Drama Cinta Lemon Madu' itu kepada individu tersebut:

Klik untuk gambar besar

"I'm too lazy too work. Can I loan some money from you my independent women? I bayar ansur-ansur. Or exchange our car ke," tulisnya.

Tidak berhenti di situ, Ruhainies juga dilihat bertelagah dengan beberapa netizen lain di ruangan komen entri tersebut.

Dalam pada itu, terdapat juga segelintir netizen yang tampil mempertahankan Ruhainies dan meminta pelakon tersebut mengabaikan komen negatif tersebut.

Tidak lama selepas itu, Ruhainies ada memuatnaik entri terbaru di Instagram miliknya memberitahu, dia hanya mahu berfikiran positif untuk membuat dirinya bahagia.

www.myartis.com / Sumber: Ruhainies

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UQASHA DEDAH DIRINYA MENANGIS DI MEKAH TERKENANG DOSA LALU

"Sebelum ini saya pernah terduduk dan hilang arah kerana kesilapan lalu serta runsing tanpa sebab. Ia soal hubungan keluarga, kerjaya dan kehidupan seharian. Ada ketikanya tidak tahu apa punca yang membuatkan hati tidak tenang.

"Perasaan berkecamuk itu hilang sebaik sahaja menjejakkan kaki ke Tanah Suci. Bagaikan satu keajaiban berlaku, semuanya berubah.

"Satu kegembiraan yang tak boleh diluahkan dengan kata-kata kerana ia terlalu indah," kata pelakon Uqasha Senrose yang meluahkan rasa syukur perjalanannya ke sana berjalan dengan lancar dan segala urusan dipermudahkan.

Baru saja pulang dari mengerjakan ibadah umrah, Uqasha sempat berkongsikan cerita, memberitahu sepanjang berada di bumi Mekah dia sering menangis terkenangkan dosa-dosa lampau.

Klik untuk gambar besar

Tidak mahu lagi dirinya terpalit dengan kontroversi panas seperti sebelum ini, Uqasha memberitahu dia mahu membuka buku baru dan menjalani hidup lebih tenang. Dalam pada itu, Uqasha turut meminta maaf diatas kesilapannya terdahulu.

"Cukup-cukuplah kontroversi dan kisah panas yang boleh menenggelamkan kerjaya seni. Saya mahu menguatkan hati untuk mengatakan tidak kepada perkara-perkara yang mungkin boleh merosakkan diri.

"Apa yang sudah berlaku bukanlah sesuatu yang patut disesali kerana ia banyak pengajaran. Kata orang, sebaik-baik ilmu itu adalah pengalaman.

"Saya minta maaf kerana pernah menjadi contoh tidak baik kepada masyarakat. Ketika itu saya belum matang dan mudah bertindak tanpa memikirkan dahulu apa akibatnya," tuturnya.

www.myartis.com / Sumber & foto: Utusan & Instagram Uqasha Senrose

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERANGKAT 5 OGOS INI - ERRA HARAP URUSAN TUNAI HAJI DIPERMUDAHKAN

"Saya hanya tawakal dan berserah kepada Allah, selain sentiasa berdoa semoga dipermudahkan setiap langkah di sana serta perjalanan saya diberkati. Saya berharap dapat menyempurnakan ibadat ini dengan lancar, sekali gus pulang dengan mendapat haji yang mabrur.

"Alhamdulillah, doa saya dimakbulkan apabila dijemput Allah menjadi tetamu-Nya. Sudah tentu saya berharap pemergian ke sana akan menjadikan diri lebih baik, berbanding sebelum ini," kata pelakon Erra Fazira yang mengakui perasaannya bercampur-baur apabila bakal menjejakkan kaki ke Tanah Suci Makkah untuk menunaikan ibadat haji.

Dalam keterujaan menjadi tetamu Allah, Erra atau nama penuhnya Fazira Wan Chek, 45, yang akan berangkat ke Makkah pada 5 Ogos ini mengakui, turut diselubungi perasaan gementar. Erra yang juga penyanyi dan pengacara itu berkata, niat untuk mengerjakan haji sudah tersimpan sejak lima tahun lalu.

Sepanjang 25 tahun memilih laluan seni, Erra berkata, tidak mudah untuk menetapkan hati, apatah lagi setiap gerak-gerinya menjadi perhatian dan dinilai umum: "Sebagai manusia biasa, saya turut merasai perit dan sakitnya menjadi anak seni, namun saya perlu kuatkan juga hati kerana ini jalan hidup yang dipilih.

Klik untuk gambar besar

"Alhamdulillah, pengalaman membuatkan saya matang kerana diri sudah dilatih untuk menerima apa sahaja dugaan yang datang. Saya bersyukur dikelilingi mereka yang positif dan sentiasa teguh di belakang setiap kali saya berdepan cabaran dalam hidup. Mereka banyak membantu saya supaya tidak memilih jalan salah.

"Saya percaya, Allah sentiasa bersama orang yang bersabar. Allah melatih saya bukan sia-sia kerana mungkin ia sebagai persediaan jika saya terpaksa berdepan dugaan yang lebih berat. Jika ujian kecil sudah tidak sanggup dilalui, bagaimana nanti jika diuji dengan perkara yang lebih besar? Bohonglah jika saya tidak tertekan melalui semua ujian ini.

"Tetapi, saya selalu ingatkan diri, saya perlu matang mengawal situasi kerana itu yang membentuk diri menjadi manusia yang lebih kuat," kata ibu runggal kepada seorang cahata mata, Engku Aleesya itu yang bakal muncul dengan filem terbaru, 'Wangi' pada September ini.

www.myartis.com / Sumber & foto: Berita Harian & Instagram Erra Fazira

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SENDU TU ANDA, GUNAKAN ARTIS-ARTIS..." - DIANA DANIELLE

Semua mengetahui mengenai isu usahawan kosmetik, Datuk Seri Vida (DSV) bersama Aishah masih lagi belum reda dan terbaru beliau dihimpit kontroversi lagi apabila didakwa menghina artis legenda yang menyertai program Gegar Vaganza (GV) sebagai 'sendu'.

Ramai artis menyifatkan apa yang dikatakan oleh DSV atau nama sebenarnya Datuk Seri Dr Hasmiza Othman agak keterlaluan kerana tidak menghormati sensitiviti golongan artis.

Terbaru, pelakon Datin Diana Danielle menerusi Insta Stories turut meluahkan rasa bengang dengan kenyataan DSV. Buat Diana, Aishah mempunyai kelasnya tersendiri manakala yang layak digelar 'sendu' adalah jutawan kosmetik itu.

"Yang sebenarnaya sendu tu adalah anda yang kalau tak pakai baju ropol keliling dunia, muah sana-sini, dengan kontroversi ntah apa-apa, semua jadi bidang terjun nak menyanyi nak host nak berlakon, semata-mata sebab nak jual produk sendumu!

Klik untuk gambar besar

"Ada hati nak panggil orang sendu. Tanpa program-program yang anda sendiri tercari-cari nak sponsor pun, anda nak promote produk mu di mana? Kenapa tak promote dekat Awani ke RTM on 2?

"Kenapa perlu gunakan artis-artis yang mu cakap sendu dingin tu? A pot calling a kettle black," tulis isteri kepada pelakon Datuk Farid Kamil.

Terdahulu, meskipun dikecam DSV tetap mempertahankan pendapat dan kenyataan beliau bahawa program GV sememangnya bertujuan untuk menaikkan artis 'sendu'.

Beliau juga menyeru artis yang terasa dengan kata-katanya itu bangkit dan jadikan diri mereka lebih dikenali agar tidak 'sendu' lagi.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


15 GAMBAR - IKA NABILA SHOPPING SAKAN DI ENGLAND

Walaupun awalnya ada yang menggelar Ika AF6 sebagai 'artis sendu' kerana kurang popular berbanding rakan AF lain, namun sejak akhir-akhir ini dia membuktikan sebaliknya. Ini kerana, popularitinya kembali 'mencacak' apabila membintangi drama bersiri 'Bukan Kerana Aku Tak Cinta' yang disiarkan oleh Astro Mustika berjumlah 60 episod.

Dan baru-baru ini, Ika atau nama sebenarnya Ika Nabila Abdul Rahim telah bershopping sakan di England. Antara lokasi terkemuka yang diserbunya ialah butik Prada, Burberry, Tods, Salvatore Ferragamo dan banyak lagi. Selain berbelanja mewah, Ika turut melawat tempat-tempat menarik di sana seperti Stonehenge, Paddington dan sebagainya. Cayalah Ika!

Klik gambar untuk size besar

Baca juga:

GAMBAR KEMALANGAN - KONKRIT BESAR BERTABUR DI TENGAH JALAN


BAPA MERTUA POSTIF COVID-19 - NIZAM LAKSAMANA BAWA KELUARGA BUAT SARINGAN

Penyanyi Nizam Laksamana dan keluarganya bergegas ke hospital bagi menjalani ujian saringan, selepas mempunyai kontak rapat dengan pesakit positif Covid-19. Kata Nizam bapa mertuanya disahkan dijangkiti Covid-19 pada Isnin.

"Bapa mertua dimasukkan ke wad semalam.... hari ini (Selasa) pukul 10 pagi saya, isteri dan dua anak perempuan akan membuat saringan Covid-19. Ini kerana kami ialah casual contact dengan bapa mertua yang positif Covid-19," katanya menerusi laman Facebook pada Selasa.

Bersama status tersebut, bekas peserta program Gegar Vaganza musim kedua ini turut memuat naik sekeping foto ketika menjalani saringan tersebut. Sementara itu, Nizam memberitahu dia dan keluarga pulang ke kampung bertemu bapa mertuanya itu sehari sebelum Perintah Kawalan Pergerakan (PKP) berkuatkuasa di Malaysia pada 18 Mac lalu.

Klik untuk gambar besar

"Sehari sebelum perintah PKP saya ada berjumpa dengan mertua di kampung. Kami reda dan akan mengikut seperti arahan pihak berwajib. Kami tak ingkar kerana kami tahu tanggungjawab untuk kesejahteraan orang lain. Semoga Allah SWT melindungi kami dengan rahmatNYA," ujarnya.

Rata-rata pengikutnya di laman tersebut mendoakan supaya Nizam bebas daripada jangkitan virus tersebut. Malah ada juga yang memuji sikap bertanggungjawab penyanyi lagu 'Gugurnya Bunga Cinta' ini yang segera ke hospital mendapatkan saringan awal.

Sehingga Isnin, sebanyak 156 kes baharu positif Covid-19, menjadikan jumlah 2,626 kes di Malaysia setakat ini. Ia menyaksikan jumlah kematian sebanyak 37 kes, manakala seramai 479 pesakit sudah sembuh dan dibenarkan pulang.

www.myartis.com / Sumber & foto: mStar & Instagram Nizam Laksamana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


33 GAMBAR - MAJLIS RESEPSI SHAHROL SHIRO & ANNA DANISHA YANG SEDERHANA

Pasangan Shahrol Shiro dan Anna Anisha sekali lagi diraikan dalam majlis resepsi yang diadakan semalam di Laman Pengantin, Taman Melawati selepas mengadakan majlis persandingan pada 18 Mac lalu.

Di dalam majlis tersebut, Shahrol kelihatan segak mengenakan sut kelabu, manakala Anna pula anggun dengan gaun serba putih.

Majlis yang berlangsung secara sederhana itu dihadiri oleh ahli keluarga, saudara mara, teman rapat pasangan pengantin, barisan selebriti tanah air seperti kumpulan Zero, Fad Bocey dan isteri, Dina Nadzir sebagai pengacara majlis dan ramai lagi.

Selain itu, anak Shahrol hasil dari perkahwinan terdahulu, Muhd Adam Danish turut tidak ketinggalan hadir.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PERKAHWINAN - LISA SURIHANI 'PURA-PURA' TENANG?

Tarikh keramat 23 Februari 2012, bukanlah lama sangat. Bak kata orang, pejam celik pejam celik... tup tup dah sampai masa yang dinantikan itu.

Namun kelihatannya Lisa Surihani dan pasangannya Yusry Abdul Halim agak 'tenang' dan terus menyibukkan diri dengan aktiviti seni. Apakah mereka tidak berdebar atau hati mereka tidak bergelora dengan penantian seluruh peminat termasuk masyarakat Malaysia amnya?

Bukan apa... jika dilihat jadual mereka, awal bulan Januari, Lisa akan terlibat dengan penggambaran filem terbitan KRU Studios, 'Ular' di mana Yusry juga akan terlibat dengan proses CGI filem tersebut. Manakala bulan Februari pula, gadis berusia 25 tahun ini akan terlibat dengan sebuah lagi filem baru. Jika dah padat begitu, bagaimana dengan persiapan perkahwinan?

“Setakat ini kami hanya tempah lokasi majlis pernikahan dan resepsi saja. Tentang persiapan lain, masih belum dibincangkan lagi. Tema dan konsep perkahwinan juga belum ditentukan sebab kami masih belum duduk berbincang mengenai perkara ini. Bila ada kelapangan nanti, kami akan bincang tentang perkara ini,” ujar Lisa dipetik sebagai berkata bila diajukan persoalan tersebut.

“Ada juga pihak yang menawarkan tajaan tapi kami masih belum beri kata putus. Lagipun, kami tidak terlalu inginkan itu dan ini. Bagi kami, asalkan majlis berjalan dengan lancar, itu sudah mencukupi. Setakat ini, kedua-dua pihak bekerjasama untuk melaksanakan majlis tersebut.

“Namun, segalanya bukan diuruskan oleh kami saja. Saya dan Yusry telah mengambil keputusan untuk membuat persiapan dengan lebih tenang, jadi kami telah melantik kawan baik saya untuk menguruskan persiapan majlis kami. Harap semuanya berjalan dengan lancar dan saya harap orang akan mendoakan yang terbaik untuk majlis perkahwinan kami nanti," tambahnya tenang.

Mungkinkah Lisa benar-benar tenang menghadapi perkahwinan kali pertamanya itu atau ia sekadar menghilangkan rasa gusar? Bak kata pepatah... tepuk dada, tanya selera!


FOTO KAHWIN - LISDAWATI RALAT TAK BOLEH TAYANG SEBAB AURAT TERDEDAH

"Bahagialah mereka yang bernikah dan sanding dalam keadaan menutup aurat. Jangan jadi macam saya.. terkecewa sebab semua tu hanya MEMORI tak boleh tayang lagi. @fauzinawawi2020 kalau ada budget kita nikah sanding balik nak???" demikian tulis pelakon Lisdawati di foto dirinya bersama suami, pelakon Fauzi Nawawi berada di pelamin.

Lisdawati yang berkongsi kenyataan tersebut menerusi sebuah hantaran yang dimuat naik di laman Instagram itu mengakui dirinya berasa sedikit ralat kerana tidak lagi berpeluang untuk berkongsi foto-foto kenangan sewaktu berkahwin kerana pada ketika itu dia masih lagi belum berhijab.

Menurut Lisdawati, mereka yang berkahwin dalam keadaan menutup aurat sangatlah bertuah kerana mereka boleh mengenang kembali momen-momen tersebut pada bila-bila masa dan dengan sesiapa sahaja.

Dalam pada itu, pelakon filem 'KL Menjerit' ini turut menyeru kepada pasangan yang bakal berkahwin untuk menjadikan kisahnya itu sebagai pengajaran.

Klik untuk gambar besar

Sementara itu, Lisdawati turut dilihat sempat berseloroh mengajak suaminya itu untuk sekali lagi mengadakan majlis persandingan seandainya diberikan kesempatan.

Melihat pada ruangan komen, rata-rata netizen meluahkan rasa yang sama selain turut mendoakan semoga rumah tangga yang dibina oleh Lisdawati dan Fauzi akan kekal bahagia sampai bila-bila.

Untuk makluman, Lisdawati mendirikan rumah tangga bersama Fauzi pada tanggal 9 September 2007 dan telah pun dikurniakan empat orang cahaya mata.

www.myartis.com / Sumber & foto: Media Hiburan & Instagram Lisdawati

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MIC ON! MUSIM PERTAMA - JIWA FIRDAUS DINOBATKAN JUARA

Malam tadi telah berlangsungnya pentas akhir program realiti Mic On! menerusi saluran Awesome TV dengan menyaksikan Muhammad Firdaus atau lebih dikenali sebagai Jiwa Firdaus dinobatkan sebagai juara bagi musim pertama program berkenaan.

Menyanyikan dua buah lagu berjudul 'Hidup Dalam Mati' dan 'Farhana', Jiwa telah berjaya menepis lima finalis yang lain dan membawa pulang wang tunai berjumlah RM10,000, hadiah tajaan ALTEL beserta trofi juara.

Kemenangan jejaka berusia 26 tahun itu sekaligus mengangkat Fad Bocey sebagai pengurus terbaik Mic On! dengan memenangi RM1,000 beserta trofi Mic On!.

Menurut Datuk M Nasir selaku juri tetap Mic ON!, Jiwa mempunyai vokal yang hampir sempurna serta persembahan yang konsisten setiap minggu.

Klik untuk gambar besar

Manakala Mas Idayu pula berpendapat, Jiwa mampu untuk mewarnai lagu yang dibawa dengan cara yang tersendiri tanpa terikut-ikut dengan identiti penyanyi asal lagu-lagu yang disampaikan.

Bagi naib juara pula diduduki oleh Siti Wan Ainnur, 23, yang berasal dari Kuala Lumpur yang kali pertama menyertai pertandingan nyanyian apabila berjaya memikat hati para juri.

Kelincahan dan versatiliti Ainnur menyanyikan lagu 'Jangan Kau Mimpi' dan 'Cindai' membuatkan dia berjaya membawa pulang wang tunai RM5,000 bersama trofi dan hadiah tajaan ALTEL.

Manakala Harun Abdul atau Aaron berjaya mendapat tempat ketiga dengan membawa pulang wang tunai bernilai RM2,500 beserta trofi dan hadiah tajaan ALTEL.

Finalis lain yang bertanding adalah Erman Braka, Qmir dan Azmi Khan turut tampil dengan persembahan yang memukau hati penonton dan para juri tetap serta jemputan iaitu Datuk DJ Dave.

Mic On! program realiti yang pertama yang disiarkan di Awesome TV terbitan Awesome TV yang berhasrat untuk mencungkil bakat anak muda tempatan untuk bangkit mewarnai industri seni tempatan.

Kelainan yang ditonjolkan dalam program yang dikendalikan oleh pengacara Nana Mahazan itu adalah kesemua peserta diuruskan oleh pelawak-pelawak terkenal tanah air, iaitu Ropie, Fad dan Shuk Sahar.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - APEK & LEUNIEY MABUK CINTA?

Gambar Khairul Fahmi Che Mat dan Leuniey Natasha, yang kelihatan mesra menerusi Instagram. Difahamkan, gambar ini telah di upload sendiri oleh Apek dan Leuniey dengan klu 'us' sekaligus menimbulkan tanda tanya mungkinkah mereka berdua sedang mabuk cinta?

Klik untuk imej besar...

Bukan apa, sebelum ini Apek dan Leuniey bermati-matian menafikan yang mereka mempunyai hubungan istimewa hingga cinta Apek dengan kekasihnya putus di tengah jalan. Malah timbul juga kisah amaran saman menyaman yang melibatkan Leuniey dan blogger disebabkan gosip putus tunangnya.

Kini gambar dan 'bayangan kata' antara mereka seolah menceritakan segala-galanya. Bak kata pepatah, bangkai gajah yang disorok bawah karpet, pasti akan ketahuan jua. Tak gitu?

Gambar bulan Jun - Apek & Leuniey memakai cincin yang sama?


INDIVIDU GUNA PANGGILAN LUCAH TERHADAP ANAKNYA - AJAK SHIRO BERANG

Berang apabila terdapat seorang pengguna Instagram (IG) bernama 'Aaasin Comel' menggunakan panggilan lucah terhadap anaknya, pelawak dan pengacara Ajak Shiro berkata dia tidak kisah jika netizen tersebut ingin mengecamnya tetapi jangan melibatkan anaknya.

Untuk memudahkan pencarian, Ajak membuat tawaran kepada pengikutnya jika berjaya menemui Aasin dan Ajak akan menawarkan ganjaran wang ringgit: "Mamat ni panggil aku pund*k dalam video aku dengan anak aku tadi. Kecam aku sudahlah. Anak aku kau nak kecam dah kenapa. Sapa dapat dia aku bagi RM500, dm aku sekarang. Buat @aasincomel kau tunggu kejap".

Walaubagaimanapun, selepas dua jam, Ajak memohon maaf dengan sikapnya yang terlampau mengikut emosi: "Assalamualaikum saya Ajak. Saya ingin meminta maaf kerana bersikap 'rakus' tadi untuk mencari budak, Aasin Comel.

Klik untuk gambar besar

"Sekarang ini selepas tengok hujan dah turun, jerebu makin elok, anak saya sudah boleh main basikal, saya maafkan Aasin. Lain kali jaga bahasa. Jangan sesuka hati panggil orang dengan panggilan 'pun...' sebab kita boleh buat benda yang sama tetapi tak nak melakukannya," katanya menerusi sebuah video.

Pengacara rancangan realiti hiburan spontan All Stars Buka Panggung (ASBP) itu turut berpesan kepada ibu bapa supaya memantau perangai anak-anak: "Jadi nak berpesan kepada semua, saya juga ada anak risau jika mereka membuat benda yang sama pada orang lain. Jagalah anak-anak kita, bukan saya mengajar cara mendidik anak tetapi tidak suka bahasa seperti ini digunakan.

"Kita sebagai orang tua kena jaga adab. Saya memang pelawak tetapi kalau saya dengan anak saya jangan cabar-cabar. Saya bukan budak-budak tau," kata Ajak atau nama sebenarnya Mohamad Hanaffi Razak yang mendirikan rumah tangga bersama Nur Afifah Amin, seorang guru dan dikurniakan tiga orang cahaya mata.

www.myartis.com / Sumber & foto: Astro Gempak & Instagram Ajak Shiro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 GAMBAR - RAMONA ZAMZAM SELAMAT NIKAH JEJAKA PALESTIN

Setelah hampir dua tahun bercinta dengan jejaka dari Palestin, Rami Alashkar yang menetap di Malaysia, Ramona Zamzam akhirnya selamat bergelar isteri petang semalam dengan hanya sekali lafaz pada majlis pernikahan yang berlangsung di Kayangan Heights, Shah Alam, Selangor.

Awalnya, Ramona dan Rami telah mengikat tali pertunangan dalam satu majlis ringkas di lokasi yang sama di mana pernikahan bakal berlangsung.

Untuk makluman, mereka berdua dinikahkan sendiri oleh ayah Ramona iaitu Mohd Zamzam Mohd Ashraff.

Klik gambar untuk size besar

Ramona telah menyerahkan tujuh dulang hantaran berbalas lima daripada pihak pengantin lelaki. Ramona juga menerima mas kahwin RM300.

"Alhamdulillah semuanya berjalan dengan lancar dan seadanya. Terima kasih yang sudi hadir ke acara kami.

"Oleh kerana adik Rami akan mengadakan majlis kahwin bulan Ogos di Qatar maka kami disyorkan untuk menganjak perancangan itu sebulan selepas itu. Oleh kerana terlalu lama jarak menanti, kami putuskan untuk bernikah lebih awal dan mempercepatkan apa yang patut," ujar Ramona dipetik sebagai berkata.

Difahamkan, Ramona dan suami merancang berbulan madu di Bali atau Lombok, Indonesia termasuk ke Eropah.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


EZANY NIZARIFF AKUI SUDAH TEMUI PENGGANTI

Bakal bercerai tidak lama lagi, Ezany atau nama sebenarnya Mohd Zani @Zohri Mohd Nizariff, 41, akui dirinya kini sudah menemui pengganti iaitu seorang janda berstatus Datin Paduka.

Menurut Ezany, walaupun kes perceraiannya masih belum selesai, namun dia perlu memikirkan masa depan dia dan anak-anak.

"Saya perlu akur bahawa saya memerlukan seorang isteri di sisi untuk menjaga saya, menguruskan rumah tangga dan anak-anak. Alhamdulillah saya ada jumpa seseorang yang berfikiran matang dan memahami saya.

"Dia seorang janda yang mempunyai gelaran Datin Paduka. Saya gelarkan dia Datin Paduka K saja," ujar Ezany dipetik sebagai berkata.

Bagaimanapun Ezany enggan mendedahkan identiti wanita tersebut memandangkan mereka masih lagi di fasa perkenalan.

Sementara itu, mengenai perceraiannya, Ezany berkata, kes permohonan nusyuz (perintah kembali taat) terhadap isterinya Lizda Nuryanti Abidin, 32, masih lagi berjalan dan dia berharap perkara itu dapat selesai dengan segera.

Katanya, ketika Lizda memfailkan cerai pada Julai 2014, dia agak sukar menerima hakikat untuk melepaskan isterinya itu namun dia sudah mula reda dengan ketentutan, andai kata mereka tiada jodoh.

"Saya sudah tidak berdendam dengannya lagi. Bagi saya, biarlah saya teruskan kehidupan tanpa mengharapkan sesuatu yang tidak mungkin akan saya dapat.

"Saya pun sudah ada seseorang yang saya cintai. Jadi lebih baik kes (perceraian) diselesaikan dengan segera. Cuma itulah, sudah beberapa kali dia tidak hadir ke mahkamah dan saya pun susah untuk menjejakinya," jelasnya.

Untuk rekod, Ezany dan Lizda diijabkabulkan mereka pada 1 Julai 2007 dan mereka dikurniakan dua orang anak.

Bagaimanapun pada 17 Julai 2014, Ezany mengesahkan bakal bercerai dengan isterinya itu.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TERLANTAR DI HOSPITAL - ROY MASIH TAK BOLEH BANGUN

"Dia masih lagi ditahan di KPJ Tawakal Kuala Lumpur bahagian rehabilitasi. Roy masih tak boleh bangun. Kaki kiri dan tangan kiri tak boleh bergerak sebab tulang punggung retak dan tangan patah.

"Keadaannya sedar dan boleh bercakap. Cuma doktor cakap ia akan mengambil masa tiga hingga enam bulan untuk pulih," demikian kata isteri penyanyi Roy, 57, iaitu Linda mengenai keadaan suaminya yang masih terlantar dan belum boleh bangun selepas dimasukkan ke sebuah pusat perubatan di sini, sejak lebih tiga minggu lalu.

Tambah Linda atau nama sebenarnya Haslinda Abdul Rahman, 56, suaminya yang merupakan bekas peserta Gegar Vaganza musim keenam (GV6) itu kememerlukan masa beberapa minggu lagi untuk pulih daripada kecederaan dialami.

Sebelum ini, penyanyi lagu 'Ratnaku' itu dilaporkan telah terlantar di hospital sejak tiga minggu lalu akibat terjatuh ketika hendak mengambil wuduk. Roy dikhabarkan mengalami retak di antara sambungan tulang pinggul. Bukan itu sahaja, malah sambungan tulang bahunya turut retak dan terkehel.

Januari lalu, Roy pernah dijangkiti wabak tahap empat dan dimasukkan ke Hospital Sungai Buloh. Selepas seminggu menjalani rawatan, dia kembali sembuh dan kemudian meneruskan kerjaya rutinnya sebagai 'buskers' di sebuah pusat beli-belah di Setiawangsa, di sini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PATUH SOP - NEELOFA ENGGAN ULAS PANJANG, MINTA RUANG SELESAIKAN

Berhubung isu berbangkit mengenai dakwaan melanggar prosedur operasi standard (SOP) sewaktu majlis pernikahan serta urusan kerjanya di Langkawi yang dikatakan berbulan madu seperti yang tular di media sosial baru-baru ini, selebriti popular Noor Neelofa, 32, berharap agar semua pihak dapat memberikannya ruang untuk menyelesaikannya.

Jelas Neelofa, dia sebolehnya mahu menyelesaikan isu ini secara profesional bersama pihak berwajib. Katanya lagi, dia enggan mengulas perkara tersebut dengan lebih lanjut kerana bimbang ia akan mengeruhkan lagi keadaan. Neelofa berkata, dia dan suami ke Langkawi memang atas urusan kerja dan semuanya ada mendapat kebenaran polis.

"Segala kerja yang saya lakukan sudah dirancang awal sebulan atau lebih. Keputusan berkenaan kerja bukanlah dibuat secara spontan. Saya ingin menyelesaikan semua perkara berkaitan kerja sebelum Ramadan ini. Syukur semuanya sudah berjaya dilunaskan. Sepanjang berada di sana, kami juga mematuhi prosedur operasi standard (SOP) yang ditetapkan kerajaan," katanya.

Dalam pada itu, Neelofa juga sedia bekerjasama dengan polis berhubung siasatan mengenai majlis pernikahannya di sebuah hotel terkemuka di Kuala Lumpur pada 27 Mac lalu yang didakwa tidak mematuhi SOP.

Klik untuk gambar besar

"Saya sedia bekerjasama (dengan polis). Namun, saya minta diberikan ruang untuk saya bantu siasatan sama ada saya melakukan kesalahan atau tidak. Biar saya selesaikan secara baik dan tenang tanpa tekanan daripada mana-mana pihak.

"Saya 'respect' (hormat) semua orang (media) di sini nak tanya benda yang sama. Namun, saya juga nak minta kepada rakan media yang lama saya kenal untuk berikan ruang supaya saya boleh selesaikan hal ini secara profesional bersama dengan pihak yang berkenaan.

"Saya tidak mahu ulas panjang-panjang kerana ia akan memudaratkan lagi keadaan dan berilah saya ruang untuk selesaikan isu ini dengan pihak terlibat. Biar saya selesaikan dengan cara saya sendiri. Saya tak perlu nak jelas secara terperinci kepada orang di luar sana. Biar saya selesaikan dengan pihak berkenaan sahaja," ujarnya.

Terdahulu, Ketua Polis Negara, Tan Sri Abdul Hamid Bador berkata, pasangan terbabit akan dikompaun jika siasatan polis mendapati kunjungan mereka ke Langkawi melanggar SOP Perintah Kawalan Pergerakan Bersyarat (PKPB).

Dalam pada itu, kertas siasatan membabitkan kes pelanggaran SOP majlis pernikahan Neelofa dan PU Riz dijangka siap minggu ini. Ketua Polis Daerah Dang Wangi, Asisten Komisioner Mohamad Zainal Abdullah berkata, polis juga akan memanggil pasangan itu untuk dirakam keterangan bagi melengkapkan siasatan.

Sementara itu, berbicara mengenai kehidupannya barunya sebagai isteri, Neelofa berkata, semuanya dalam keadaan baik. Neelofa juga mengangkat ibu jari menunjukkan isyarat bagus apabila ditanya sama ada dia sudah memasak untuk suaminya.

"Tak perlu ulas banyak-banyak benda itu. Semuanya baik," tutur Neelofa yang selamat bernikah dengan PU Riz atau nama sebenarnya Haris Ismail pada 27 Mac lalu di Hotel Grand Hyatt, Kuala Lumpur.

Terdahulu, Neelofa atau Noor Neelofa Mohd Noor, 32, difahamkan terbang ke Langkawi atas urusan kerja membabitkan pembukaan cawangan francais minuman terkenal. Turut sama ialah suaminya, Haris Ismail, 26.

www.myartis.com / Sumber & foto: Harian Metro & Media Biburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERSENDA GURU - YUSUF HITZ FM SARAWAK MOHON MAAF, DIGANTUNG TUGAS

"Perkara pertama adalah saya dengan seikhlas hati memohon maaf kerana mempersenda guru terbabit. Ia langsung tidak lucu dan saya tak boleh menjadikan ini sebagai alasan untuk membenarkan sesuatu sikap buruk. Ia satu sikap saya yang amat biadab dan untuk itu saya mahu memohon maaf secara peribadi kepada dia dan keluarganya.

"Saya juga ingin memohon maaf kepada semua guru-guru yang tersinggung selepas menonton video yang saya hasilkan," itulah kata-kata penyampai radio Hitz FM Sarawak, Muhammad Yusuf Shukri atau DJ Yusuf, 29, yang tampil membuat permohonan maaf selepas tindakannya memuat naik video di aplikasi TikTok mempersenda cara sebutan bahasa Inggeris seorang guru wanita mengundang kecaman netizen.

Susulan kecaman yang diterima, Yusuf tampil membuat permohonan maaf menerusi entri di Instagram TV (IGTV) semalam. Dalam video berdurasi 2.33 minit itu, Yusuf mengakui tindakan memuat naik video terbabit sebagai perbuatan biadap dan tidak sepatutnya dilakukan.

Klik untuk gambar besar

Dalam video tersebut, Yusuf turut meminta bantuan secara terbuka supaya dia dapat dihubungkan dengan guru itu bagi membolehkannya memohon maaf atas sikap yang ditunjukkan.

Terdahulu, Yusuf memuat naik video sebagai respons kepada sebutan bahasa Inggeris guru wanita sambil memaparkan reaksinya ketawa berdekah-dekah. Video tular itu memaparkan aksi Yusuf mentertawakan guru terbabit yang sedang menyampaikan subjek Sains untuk siaran Didik TV.

Tindakan deejay berkenaan telah mencetuskan kemarahan netizen yang turut mendesak stesen radio Hitz FM Sarawak memecat Yusuf. Namun, segelintirnya meminta Yusuf tidak dipecat sebaliknya menggesa dia memohon maaf secara terbuka. Susulan itu, Yusof digantung tugas serta-merta menerusi kenyataan dikeluarkan wakil pengurusan stesen radio itu, semalam.

Pengurus Besar Astro Radio East Malaysia, Hafiz Nizamuddin berkata, pihaknya memandang serius kejadian itu selain memohon maaf atas perilaku penyampai terbabit.

"Hitz FM komited untuk menghiburkan dan memberi maklumat kepada rakyat Malaysia dan dengan tulus kami meminta maaf atas kelakuan buruk salah seorang penyampai radio kami menerusi sebuah video baru-baru ini yang menjadi tular.

"Kami memandang serius perkara ini dan akan melakukan siasatan dalaman mengenai perkara ini. Sementara itu, penyampai radio ini akan digantung tugasnya," ujarnya.

KLIK VIDEO DIBAWAH INI UNTUK TONTON

www.myartis.com / Sumber & foto: Harian Metro, Berita Harian & Instagram Yusuf Hitz FM

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU MV 'KELEPOK RAYA' - ALIFF SYUKRI HADIR KE SKMM BERI KETERANGAN

"Maaf ya, saya kena masuk ke dalam," ujar usahawan kosmetik Datuk Seri Aliff Syukri ketika ditemui media yang berada di perkarangan Suruhanjaya Komunikasi dan Multimedia Malaysia (SKMM).

Aliff atau nama penuhnya Aliff Syukri Kamarzaman yang berpakaian kot kelabu serta seluar panjang berwarna hitam dengan diiringi dua individu itu hadir ke SKMM, Cyberjaya pada pada 9.58 pagi Selasa bagi membantu siasatan berhubung video muzik lagu 'Kelepok Raya'.

Kehadiran selebriti kontroversi itu bagi memberikan keterangan berhubung klip video muzik lagu nyanyiannya yang dikaitkan dengan unsur bertentangan dengan norma dan budaya tempatan.

Sebelum ini, Menteri Komunikasi dan Multimedia, Tan Sri Annuar Musa berkata satu kertas siasatan dibuka mengikut Seksyen 233 Akta Komunikasi dan Multimedia 1998 berhubung video berkenaan. Menurut beliau, individu yang dikenal pasti telah diberi notis dan diminta untuk hadir di ibu pejabat SKMM, Cyberjaya pada Selasa.

Klik untuk gambar besar

Klip video raya berkenaan yang memaparkan sekumpulan penari lelaki bersolek dan berperwatakan lembut mencetuskan pelbagai reaksi kerana dikatakan kurang sesuai untuk tontonan masyarakat.

MV tersebut menerima kritikan ramai kerana dikatakan bertentangan dengan budaya Melayu dan orang Islam, lebih-lebih lagi ia ditayangkan ketika di bulan Ramadan.

Dalam pada itu, Annuar turut mengesahkan Kementerian Komunikasi dan Multimedia (K-KOMM) menerima terlalu banyak aduan termasuk daripada Jabatan Perdana Menteri khususnya Hal Ehwal Agama dan Jabatan Kemajuan Islam Malaysia (Jakim) berhubung klip video itu.

Pada pagi Isnin, Menteri di Jabatan Perdana Menteri (Hal Ehwal Agama), Senator Datuk Idris Ahmad turut memaklumkan klip video lagu raya yang dimuat naik oleh jutawan sensasi itu telah dirujuk kepada Jakim untuk dibawa kepada pihak berkuasa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELAKON 'ALI SETAN', AZMIL MUSTAPHA TENAT DI CCU HOSPITAL PUTRAJAYA

"My bro Hj Azmil has taken a turn for the worse. Hospital called and advised family to come. I'm flying back from Langkawi now," demikian kata Aziph Mustapha, adik kepada pelakon yang popular melalui filem 'Ali Setan' iaitu Haji Azmil Mustapha melalui Ignya.

Melalui info yang diberi, Azmil kini berada di CCU Hospital PutraJaya. Difahamkan, sebelum ini beliau pernah dikatakan menjalani pembedahan jantung pada 2010.

"Marilah kita bersama berdoa agar abang sulung kepada saudara Aziph Mustapha, Azmil Mustapha di pelihara dan kembali sihat sejahtera," ujar kenalan beliau yang meminta satu doa selamat dilakukan semalam.

Marilah bersama-sama kita doakan semoga Azmil cepat sembuh.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DIBENARKAN KELUAR HOSPITAL - ANAK KEDUA AMAR & AMYRA BELUM SEMBUH SEPENUHNYA, MASIH DIPANTAU

"Kesembuhan belum sepenuhnya, cuma virus dak tak ada. Bacaan darah pun okay. Tapi doktor maklumkan saluran darah ke jantung bengkak dan jantung ada sedikit air. Apabila dengar berkaitan jantung risau juga. Namun, bukan jantung kritikal. Jangan salah sangka.

"Itu sebab apabila doktor dah benarkan keluar saya agak risau juga. Tapi doktor suruh bagi persekitaran lain. Apabila saya bawa dia jalan-jalan di tingkat bawah hospital tu, dia okay, Masuk bilik dia nangis.

"Itu yang doktor kata dia kena ada persekitaran lain," itulah kata pelakon Amyra Rosli mengenai anak keduanya iaitu Ayra Aryssa, 2, yang dibenarkan keluar hospital, hari ini, selepas dijangkiti penyakit Kawasaki dan ditahan di sebuah pusat perubatan, di sini, sejak Selasa lalu.

Amyra atau nama sebenarnya Nur Amira Izzati Rosli, 31, bagaimanapun berkata, tahap kesihatannya masih perlu dipantau ekoran saluran darah ke jantung bengkak dan terdapat air dalam jantung. Tambah Amyra, anak perempuannya itu akan dipantau dan dijaga oleh ibunya.

Klik untuk gambar besar

"Apabila dah pulang ke rumah, jadi kena pantau dan makan ubat diberi. Buat masa ini mak saya tolong jaga sementara saya pergi kerja. Doktor juga pesan jika ada simptom semula kena cepat bawa ke hospital.

"Sejujurnya saya bersyukur dan gembira adik (Ayra) sudah dibenarkan keluar. Sebab sudah seminggu juga saya tidak tidur dengan Anaqi (anak sulung) sebab setiap kali habis penggambaran saya terus ke hospital.

"Saya juga akan sentiasa menghubungi doktor dan buat pemeriksaan lanjut kesihatan anak. Dalam masa sama, saya takkan henti usaha dan ikhtiar," tutur isteri kepada pelakon Amar Baharin ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABBY ABADI DILAMAR SEORANG LELAKI DI LAMAN INSTAGRAM

Abby Abadi telah dilamar oleh seorang lelaki di laman Instagram dengan menyatakan bahawa ibunya sudi menerima Abby sebagai menantu.

Lelaki itu juga terbuka menyatakan harapannya untuk mereka bahagia dalam satu keluarga.

Namun begitu, Abby menjawab yang dia masih belum menerima dirinya untuk menjadi menantu ibu lelaki tersebut.

Kalau dah jodoh tak ke mana... tapi macam mana dengan Ustaz Khairul Azli?

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


RAHSIA RIDZUAN HASHIM TERUS MENDUDA

Meskipun Didie Alias kini sudah bahagia dengan kehidupan berumah tangga dan tak pernah malu untuk bercerita tentang suaminya Norisham Ismail dan lima orang anak, namun bagi Ridzuan Hashim, 48, lain pula ceritanya. Dia juga tidak malu mengakui bahawa agak sukar untuk mencari jodoh sejak menduda 12 tahun yang lalu.

Dakwa pelakon itu, sehingga kini, sudah beberapa kali perancangan untuk berumah tangga menemui kegagalan dan semua itu membuat dirinya lebih senang hidup bersendirian.

Ridzuan dulu & sekarang...

"Perkara jodoh ini sukar untuk kita jangkakan. Adalah beberapa kali merancang nak kahwin tapi tak jadi.

"Bagaimanapun saya tak kata nak menduda selamanya. Cuma buat masa ini saya selesa begini (solo)," katanya kepada media ketika ditemui di taman tema Sunway Lagoon, Selangor, semalam.

Didie kini bahagia bersama suami baru...

Namun begitu, Ridzuan tidak menolak sekiranya jodohnya telah ditetapkan oleh Allah SWT dalam masa terdekat. Apa yang pasti, dia tidak meletakkan sebarang jangka masa untuk dirinya melangkah ke alam perkahwinan.

Terdahulu, menjawab soalan adakah dia masih lagi berkelakuan nakal seperti zaman mudanya dahulu yang didakwa oleh segelintir pihak... kata Redzuan, dia tidak sedar dengan perubahan kelakuannya itu, cuma lebih senang dengan menjadi diri sendiri tanpa bersikap hipokrit.

Zaman nakal Ridzuan..?

"Entahlah, saya pun tak tahu. Nakal dalam SMS (Sistem Pesanan Ringkas) sahaja kot.

"Lagipun saya tidak ada Facebook, sebab kebanyakan orang dalam laman itu belum tentu jujur.

"Saya lebih senang jika bersemuka secara depan," ujarnya secara berseloroh.


BILA IBU MAHU WAK DOYOK KAHWIN ANAK DARA, TAK NAK JANDA

"Cari yang anak dara. Janda makcik tak nak! Kalau jodoh dia tetap makcik tak nak!" tutur ibu kepada pelakon dan usahawan Wak Doyok menerusi video pendek di TikTok @majalahnona, yang berkongsi serba sedikit bakal isteri anaknya yang diimpikan menjadi menantunya.

Usia sudah mencecah 42 tahun dan masih solo, sebelum ini Wak Doyok berkata dia mempunyai alasan sendiri tidak terburu-buru mencari pasangan. Wak atau nama sebenarnya Mohd Azwan Md Nor berkata dia kini bahagia bersama ibu tercinta dan belum dikurniakan rezeki untuk berkahwin lagi.

Dalam temubual tersebut, ibunya berharap agar Wak Doyok bertemu jodoh dengan anak dara dan menolak wanita berstatus janda. Ketawa mendengar jawapan ibunya itu, Wak berkata tiada siapa tahu mengenai soal jodoh kerana itu adalah rahsia Allah.

Klik untuk gambar besar

"Bukan makcik yang nak kahwin tapi saya nak kahwin. Tapi susah kan? Kalau jodoh kita tak tahu," kata Wak yang sebelum ini berkata dia mahukan bakal isteri yang bersedia untuk tinggal bersama mentua.

Wak juga mendedahkan dia pernah dijodohkan dengan seorang cikgu namun disebabkan terlalu sibuk dengan kerja hasrat untuk berkahwin terpaksa dilupakan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ADIK KEHILANGAN BAPA DIBAWA MENGILILINGI MINTA SUMBANGAN - HANIFF KURANG SETUJU

"Aku tak setuju dengan perkongsian video kanak-kanak yang kehilangan ayahnya dikongsi begitu. Something happens to me don't u parade my child around like that. Anak-anak harus dilindungi. Tak perlu memaksa dia untuk kuat. He should be able to feel sad and not pressured by suroundings.

"Jadi Aku harap kau faham kenapa aku tak setuju," demikianlah kata penyampai radio, Haniff Hamzah berhubung sebuah video seorang kanak-kanak tersebut yang dilihat telah dibawa mengelilingi pusat kuarantin tersebut sambil membawa beg buat mereka yang ingin memberikan sumbangan.

Sejak semalam, tular di media sosial mengenai kisah seorang kanak-kanak yang telah ditempatkan ke Taman Ekspo Pertanian Malaysia (MAEPS) bagi menjalani tempoh kuarantin selepas didapati positif Covid-19.

Klik untuk gambar besar

Menurut laporan Harian Metro, adik yang dikanali sebagai Mohamad Nor Atho'ullah, 11, ini telah menjalani tempoh kuarantin bersama abangnya, Nur Kamilatul Alifah Mohamad Kamal, 26.

Jelas Kamilatul, dia dan adiknya baru sahaja kehilangan bapa mereka pada malam semalam akibat serangan kencing manis, darah tinggi dan penyakit buah pinggang tahap empat.

"Kematian ayah tidak mengejutkan kerana doktor ada memaklumkan keadaan jantungnya yang berhenti seketika selepas melakukan rawatan dialisis malah beberapa hari sebelum meningggal dunia, dia (ayah) diberi ubat tidur tetapi ia tidak dapat menyelamatkannya," tuturnya seperti yang dipetik.

Atas rasa simpati, para pesakit yang turut sama menjalani proses kuarantin di pusat tersebut sepakat melakukan pungutan derma buat Kamilatul dan juga Atho'ullah. Lalu, ramai yang memberikan reaksi terhadap video yang diperkatakan itu.

Melihat di ruangan komen, ada warganet yang memberikan reaksi terhadap pandangan yang dikongsikan oleh penyampai radio Era itu. Terdahulu, difahamkan Kamilatul bersama adik beradiknya telah pun discaj daripada pusat kuarantin tersebut bermula hari ini.

www.myartis.com / Sumber & foto: Media Hiburan, Harian Metr, Instagram Hot FM & Twitter Haniff Hamzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ROTAN & MALUKAN ANAK - NGO BUAT LAPORAN POLIS TERHADAP ALIFF SYUKRI

Semua mengetahui mengenai usahawan kosmetik yang juga bergelar penyanyi, Datuk Seri Aliff Syukri, seorang yang gemar berkongsi semua perkara di media sosial dan tidak pernah lekang dengan kontroversi.

Malah baru-baru ini, beliau memuatnaik satu video mengatakan beliau merotan anak perempuannya, Qadejah El Zahra berusia 9 tahun kerana membuka tudung di hadapan lelaki tidak kenali sehingga ia meneriman kecaman teruk.

Dalam video tersebut, turut memaparkan beliau sedang menyapu ubat di belakang badan anak perempuannya itu selepas merotannya. Menerusi entri itu, Aliff turut memberitahu beliau bertindak merotan anaknya kerana mahukan anaknya menjadi seorang wanita bermaruah.

Tidak dinafikan, perkara itu mencetuskan perdebatan dikalangan netizen sehingga mendapat perhatian sebuah badan bukan kerajaan (NGO) Protect and Save The Children (P.S The Children), ahli Gabungan Hak Kanak-Kanak Malaysia (CRCM), yang telah membuat laporan polis ke atas Aliff di ibu pejabat polis daerah Petaling Jaya.

Klik untuk gambar besar

Laporan itu dibuat pada hari Selasa, CRCM dalam satu kenyataan berkata perbuatan itu disifatkan sebagai penderaan fizikal dan mereka amat terkesan dengan perbuatan usahawan tersebut.

"Dia secara umum memalukan anaknya dengan rakaman video menyapu ubat di belakang badan anaknya untuk ditonton kira-kira 3.1 juta pengikutnya. Aliff mendisiplinkan anaknya dengan cara ekstrem, bahkan memberikan penjelasan berhubung tindakannya itu.

"Perbuatan merotan anak perempuannya merupakan penderaan fizikal dan satu kesalahan di bawah Seksyen 31 Akta Kanak-Kanak dan juga di bawah Akta Keganasan Rumah Tangga," katanya CRCM kepada mStar Online.

Dalam pada itu, CRCM turut menggesa pihak berkuasa dan juga Jabatan Kebajikan Masyarakat mengambil tindakan segera terhadap Aliff Syukri.

www.myartis.com / Sumber: mStar, Rotikaya & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - BILA HATI ERRA FAZIRA 'GUNDAH GULANA'

"Belanja diri untuk hati yang gundah gulana.. come on Note3.. make me happy pls," begitulah keluhan Erra Fazira di laman Instagramnya. Namun apa yang dimaksudkannya 'gundah gulana' hanya dia sendiri yang tahu.

Pada anda yang rindu melihat telatah Erra dan anaknya Engku Aleesya, kami paparkan tujuh keping gambar terkini mereka. Ikhlasnya, Aleesya kelihatan makin ceria kebelakangan ini apabila Erra rajin membawanya ke sana sini.

 Klik gambar untuk imej besar...

Barbie show with little princess..

Program Awal Lagi...


"CUKUP-CUKUPLAH NAK BURUKKAN, JATUHKAN..." - BABY SHIMA JELAS FOTO DI KELAB ADALAH BABAK MV TERBARU, 'LALAI'

Nampaknya nama penyanyi Baby Shima yang sering menerima kecaman itu kembali hangat apabila foto miripnya bersama seorang lelaki di sebuah pusat hiburan tersebar di media sosial. Berdasarkan beberapa keping foto tersebut, penyanyi lagu 'Pura-Pura Bujang' itu didakwa seperti sedang mencium lelaki tersebut sambil memegang segelas minuman.

Shima menerusi laman Instagram telah tampil menjelaskan bahawa foto yang tersebar terbabit merupakan babak dalam muzik video (MV) untuk lagu terbarunya berjudul 'Lalai' yang telah pun keluar di Youtube satu jam lebih yang lalu. Dalam masa sama, Shima mengakui sedih dengan tohmahan dan kecaman yang diterimanya dek kerana foto berkenaan.

"Shima nak bagi penjelasan, ramai komen memaki, menuduh dan macam-macam tanpa tau perkara sebenar, memang Shima ke club, tapi bukan suka-suka.. kadang shima malas nak explain, sebab apa yang keluar dari mulut Shima orang takkan percaya..

"Cukup-cukuplah nak memburukkan Shima, menjatuhkan Shima, Shima tak kacau kehidupan korang pun... biar Shima bahagia dengan cara Shima.. tu shoting untuk MV LALAI. #babyshima #adanampakmummyhappy #lalai," tulisnya.

Sebelum ini, menerusi laporan media, Shima mengakui bahawa individu berkenaan adalah dirinya serta meminta netizen tidak sibuk tentang hal peribadinya kerana apa yang dilakukannya itu tidak menganggu orang lain.

Klik untuk gambar besar

"Saya rasa saya tiada kembar, iya itu memang saya... so kenapa ada masalah ke? Rasanya saya tak perlu nak beritahu siapa lelaki dalam gambar tersebut sebab tiada kepentingan pun untuk korang. Apa yang saya buat itu tak ganggu hidup orang lain," jawabnya.

Sementara itu, ditanya pula adakah kontroversi ditimbulkan itu sengaja dibuat untuk meraih perhatian, Shima Shima atau nama sebenarnya, Nor Ashima Ramli, 28, sebaliknya menyalahkan netizen. Katanya lagi, dia tidak pernah ada niat untuk timbulkan kontroversi. Menurutnya, di dunia realiti dia tetap seperti orang lain yang mempunyai perasaan.

"Sebenarnya apa yang berlaku pada Shima ni bukan nak tarik perhatian orang atau nak timbulkan kontroversi tapi semuanya disebabkan mulut orang. Daripada mulut orang la yang tarik perhatian dan media pick up. Saya juga tak pernah terlintas nak cetuskan kontroversi. Saya hanya buat kerja sebagai penghibur dan netizen yang memandangnya dari sudut lain.

"Namun saya akui kadang-kadang sedih kerana kecaman yang diterima agak keterlaluan sehingga membabitkan dosa dan pahala. Ya saya memang nakal tapi tiada la sampai kacau suami orang, kacau rumah tangga orang atau minta duit mak bapa kau," katanya.

KLIK LINK INI UNTUK TONTON MV 'LALAI' BABY SHIMA: https://youtu.be/mKVpqgfgJu0

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GEMBIRA DENGAN PEKAHWINAN SHUIB - BAPA ARWAH SITI SARAH TAK KISAH JIKA ISTERI & MENTUA BARU LEBIH DIUTAMAKAN

"Saya tidak kisah sekiranya Shuib melebihkan isterinya dan keluarga mentua baharu. Dia tidak sepatutnya memikirkan saya lagi, sebaliknya Shuib harus mengutamakan dan menjaga perasaan isterinya seperti mana dia melayan arwah isterinya dan keluarga saya suatu ketika dahulu.

"Walaupun arwah Siti Sarah sudah tiada, Shuib menganggap saya seperti bapanya sendiri dan mendahulukan saya dalam segala hal sehinggalah pada majlis pernikahannya, dia minta saya duduk di depan menemaninya sebagai saksi."

Demikian ujar bapa kepada Allahyarham Siti Sarah iaitu Raissuddin Hamzah yang gembira dengan perkahwinan bekas menantunya, pelawak dan penyampai radio, Shuib bersama pilihan hati, Watie Hanifiah.

Klik untuk gambar besar

Sementara itu, Raissuddin juga yakin Watie mampu menjaga dan menjadi ibu yang baik buat empat cucunya, selepas melihat isteri Shuib itu akrab dengan cucu-cucunya.

"Saya lihat Watie rapat dengan cucu-cucu, insya-Allah saya percaya dia boleh menjadi ibu yang baik. Saya ada bercakap dengan Watie dan menitipkan pesan agar dia menjaga empat anak tirinya seperti anak sendiri.

"Apa yang bakal berlaku di hadapan biarlah Allah yang tentukan. Setakat ini, saya yakin Watie mampu menggalas tanggungjawab sebagai ibu dan isteri dengan baik," katanya.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - FAIZAL ISMAIL TIMANG ANAK KELIMA, PEREMPUAN

Pada tanggal 8 Ogos lalu, pengacara Faizal Ismail telah menerima cahaya mata kelima apabila isterinya selamat melahirkan seorang bayi perempuan di sebuah pusat perubatan di Bangsar, Kuala Lumpur.

Faizal yang terkenal dengan gelaran FBI berkata, ini adalah kali kelima isterinya bersalin secara pembedahan.

"Syukur Alhamdulillah isteri selamat melahirkan anak perempuan kami. Walaupun secara pembedahan, semuanya berjalan lancar.

"Saya anggap ini kuasa Allah SWT. Mungkin ada yang beranggapan bersalin secara pembedahan tidak boleh lebih daripada tiga. Tetapi jika Dia berkehendakkan begitu siapalah kita untuk menolaknya," katanya.

Klik untuk gambar besar

FBI berkata, selepas kehilangan anak kedua yang meninggal dunia selepas 12 hari dilahirkan, dia dan isteri cuba merujuk pakar untuk kehamilan yang ketiga.

"Setiap kali hamil isteri sering mengalami alahan teruk sehingga anak kedua meninggal dunia kerana mengalami komplikasi.

"Justeru, apabila mendapat tahu isteri hamil anak ketiga kami terus merujuk pakar bagi memastikan isteri tidak mengalami keadaan serupa," ujarnya.

Tambah FBI, selepas merujuk pakar kesihatan, keadaan isteri sepanjang hamil jauh lebih baik malah anak keempat dan kelima juga dipantau.

"Alhamdulillah, selama di pantau pakar, isteri sudah tidak mengalami alahan yang teruk semasa hamil anak ketiga. Malah pakar memberitahu kami masih ada peluang untuk menimang cahaya mata lagi.

"Pada saya dalam soal ini apa yang penting ialah merujuk mereka yang pakar. Jika betul caranya tidak mustahil isteri kita boleh bersalin lebih daripada tiga seperti yang saya alami sekarang," tuturnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SOAL KERJASAMA DENGAN STUDIO KEMBARA LAGI - ADI PUTRA AKAN PERTIMBANGKAN

"Soal bekerjasama lagi, saya akan pertimbangkan sebab seperti yang mereka kenal saya, saya sangat cerewet dari segi pemilihan pengarah dan skrip. Itu harus saya pertimbangkan kalau nak bekerjasama lagi. Bagi saya juga, janji pengarah yang ada arah, skrip baik untuk memberikan lakonan bermutu.

"Sama juga bagaimana saya pilih Amrani dan satu kolaborasi kami adalah dari segi mutu dan keunggulan," itulah kata pelakon, Datuk Adi Putra dimana dia bakal mempertimbangkan semula sebarang bentuk kerjasama dengan syarikat penerbitan Studio Kembara.

Adi, 41, berkata, dia perlu mengambil kira banyak faktor sebelum membuat keputusan menerima tawaran berlakon filem. Terdahulu Adi ditemui pada majlis pelancaran minyak aroma terapi Amrani dikeluarkan oleh syarikat Gramp's Asia, baru-baru ini.

Klik untuk gambar besar

Dalam masa sama, Adi berkata kolaborasi yang terjalin adalah kesempatan terbaik selepas namanya kembali menjadi sebutan ekoran kejayaan filem 'Mat Kilau: Kebangkitan Pahlawan' dan dua filem lain, 'Jerangkung Dalam Almari' dan 'Air Force The Movie: Selagi Bernyawa'.

"Allah sebaik-baik perancang. Memang nak lancar awal lagi, tapi satu demi satu, atas kapasiti individu saya tidak menjangka ada turutan 'back to back' dari sudut perfileman. Dari sudut Amrani, bukan nak jual selepas ada satu 'banchmark' apa yang saya ada sekarang.

"Jadi, saya boleh meyakinkan dan menjanjikan Allah itu sebaik perancang dan yang tertulis satu persatu. Saya rasa momen yang sangat sesuai kalau tak dimanfaatkan juga. Orang kata sambil menyelam minum air juga. Kalau menyelam tak minum air itu rugi," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENGALIR AIR MATA PERTAMA KALI MASUK KELAS AGAMA ISLAM - JASMINE SURAYA MAHU CARI PEGANGAN HIDUP

"Saya masih ingat kali pertama hadir ke kelas agama itu saya menangis tetapi selepas itu timbul rasa puas dalam diri... saya rasa senang mengikuti kelas berkenaan kerana tidak rasa dihakimi selain seronok dapat bersama rakan-rakan dan boleh berkongsi apa sahaja.

"Bagi saya, apa sahaja yang kita buat dalam dunia ini, ia sentiasa kembali dengan 99 nama Allah, itu yang membuatkan saya rasa gembira dan selamat. Selain itu, saya juga belajar bahawa dalam agama tidak perlu menghakimi seseorang. Kalau sentiasa dihakimi, itu membuatkan orang takut.

"Banyak lagi keindahan dalam agama yang saya pelajari dan ia suatu perjalanan yang indah. Saya belajar secara berperingkat dan makin menyukainya kerana menjadi pegangan hidup. Perjalanan dalam industri seni berlaku dalam masa yang cepat. Satu hari kita berada di atas dan sebaliknya.

"Jadi, untuk memiliki sesuatu yang saya tidak ada dalam hidup (agama), bagi saya, rasa selamat dan stabil. Seperti ada arah. Untuk memiliki mereka yang tidak menghakimi, macam kawan-kawan yang mengajar saya, rasanya selamat.

Klik untuk gambar besar

"Cuma, kalau boleh tak mahu ulas mengenai perkara itu kerana ia bersifat peribadi. Kalau boleh, tak nak orang asyik bertanya itu dan ini. Biarlah perlahan-lahan belajar. Saya sayangkan sesebuah agama itu, saya tak mahu prosesnya berlaku dalam keadaan yang tertekan.

"Apapun, saya bersyukur kerana ada juga ikuti sesi belajar bersama Neelofa secara 'zoom meeting'," itulah kata pelakon Jasmine Suraya, 33, yang mendedahkan air matanya tumpah saat kali pertama dijemput menghadiri sebuah kelas agama Islam sekitar Ogos lalu, bagi mencari pegangan hidup yang sebenar.

Jasmine atau nama penuhnya Jasmine Suraya Chin Xian Mei, 33, berkata, air matanya mengalir kerana teringat kisah silam selain kehadirannya diterima baik yang tidak menghakimi dia meskipun bukan seorang beragama Islam.

Jasmine yang sebelum ini meraih perhatian ramai apabila terbabit dalam majlis ilmu anjuran Neelofa itu berkata, dia bagaimanapun enggan bercerita lebih lanjut memandangkan isu agama adalah hal yang sensitif.

Menurut Jasmine, antara sebab utama dia enggan berkongsi segala aktiviti yang dilakukan termasuk mengikuti majlis ilmu kerana enggan orang luar menghakimi atau membuka ruang untuk pihak lain mengkritik.

"Ketika saya menghadiri majlis anjuran Neelofa, saya pakai pelitup muka kerana kalau boleh tak mahu ada yang kenal, duduk pun belakang. Cuma, saya hadir untuk sekadar mendengar.

"Apabila membabitkan media sosial, ia sesuatu yang tidak boleh disekat. Tetapi, saya tak nafikan ada ketika rasa kurang selesa apabila sesetengah perkara yang saya lakukan menerima kritikan.

"Malah, kritikan yang diberikan itu dahsyat kadang-kadang. Seolah-olah menjurus kepada serangan peribadi. Misalnya orang mengkritik mengenai pemakaian atau mempertikaikan soal agama serta budaya. Niat kita mungkin berbeza, akan tetapi orang salah erti, begitulah.

"Namun saya rasa ramai juga yang terbuka mengenainya cuma saya tidak mahu mengulas panjang kerana ia (agama) hal yang sensitif. Sebab itulah saya memilih untuk tidak berkongsi terlalu banyak," tuturnya.

Dalam pada itu, Jasmine berkata, bagi memahami lebih mendalam tentang agama Islam, dia turut menyertai grup Telegram milik Neelofa selain pengacara dan pelakon itu sering mengundangnya menghadiri beberapa kelas agama yang dianjurkan.

Mengakui masih dalam proses belajar, pelakon drama 'Villa Kristal' ini bagaimanapun enggan berkongsi lanjut mengenai status sebenar agamanya kerana menyifatkan ia perkara peribadi buat masa ini.

"Saya tidak mahu berkongsi kerana ia terlalu peribadi. Saya masih lagi dalam proses belajar dan sedang mengikuti kelas agama. Saya pun tak tahu apa yang perlu dikongsikan.

"Bagi saya, apa yang dicari adalah pegangan hidup... dalam hidup ini ada jatuh dan bangun. Semua itu di luar kawalan kita. Jadi kalau ada pegangan hidup, kita akan rasa lebih stabil. Itulah yang saya kejar," jelasnya.

Sementara itu, mengulas mengenai kritikan peminat tentang pemakaiannya yang seksi, Jasmine memberitahu ia berkemungkinan ramai peminat tidak mengetahui dia bukan beragama Islam.

Bagaimanapun, Jasmine tidak mengambil pusing jika ada mempertikaikan soal pemakaiannya kerana mereka tidak mengetahui latar belakang dirinya.

"Saya mengambil pendekatan natural isu pemakaian, kalau ada pertikaikan, biarkanlah. Tak perlu saya buang masa pertahankan diri," katanya.

  ________ IKLAN ________ 🔥JUALAN 12.12 HARI JADI SHOPEE. 🤩 JOM BOOKING🔥 Ayuh dapatkan pelbagai tawaran hebat di Shopee sempena jualan Hari Jadi Shopee yang bermula 12 malam 12 Disember ini. Memang banyak tawaran disediakan termasuk hadiah hebat dan voucher istimewa. Anda boleh booking dulu barangan mahal yang dijual dengan harga murah. 👍 Hanya RM12 sahaja. Barangan tersebut adalah terhad, sapa cepat dia dapat.Untuk info, pelanggan baru juga akan mendapat voucher  pembelian barangan pertama dengan diskaun besar 🔥. Kalau kena harga, anda mungkin boleh dapat barangan itu secara percuma. 😍
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITUDUH HIPOKRIT, 'BAJET' ISLAMIK - ADAM CORRIE KESAL

Menerusi laman Twitter, pelakon Adam Corrie Lee telah meluahkan rasa kesal terhadap segelintir pengguna media sosial yang memerlinya.

Adam memberikan respon terhadap netizen yang menuduhnya hipokrit dan sering memuatnaik status 'bajet' Islamik.

"Saya sekarang dah muslim, kena la tulis cara orang Islam. Tak kan nak tulis cara orang bukan Islam, tak kan la tweet bajet kafir pula. Minta simpang," tulisnya di Twitter.

Netizen yang menyokong tindakan Adam itu turut memberikan kata-kata semangat kepada pelakon filem 'KL Gangster' itu.

Untuk makluman, Adam Corrie yang berasal dari Pulau Pinang telah memeluk agama Islam pada 13 Julai 2007.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PELAKON 'ALI BABA BUJANG LAPOK' TERLANTAR SEMINGGU AKIBAT ANGIN AHMAR

Pelakon tambahan dalam empat filem arahan Allahyarham Tan Sri P Ramlee iaitu Abdul Kadir Mamat difahamkan sudah kira-kira seminggu terlantar di rumah akibat diserang angin ahmar.

Sebelum ini, pada usia 89 tahun, warga emas ini masih memiliki kudrat menunggang motosikal keliling kampung menjaja makanan ringan demi kelangsungan hidup.

Tidak cukup itu, Abdul Kadir dari Kampung Kota Jembal, di sini, aktif menyertai rondaan Kawasan Rukun Tetangga (KRT) di sekitar kawasan penempatannya pada sebelah malam.

Terkini, pelakon veteran ini diuruskan isteri, Hasmah Yusof, 56, selepas diserang angin ahmar. Abdul Kadir yang mesra disapa Pak Dir berkata, selain diserang strok, dia menghidap kanser prostat dan asma sejak beberapa tahun lalu.

Klik untuk gambar besar

"Walaupun memakai beg stoma disebabkan kanser prostat, saya boleh menunggang motosikal sama ada menjaja makanan ringan atau meronda sekitar kampung.

"Bagaimanapun, sejak minggu lalu, saya terlantar kerana diserang strok sebelah tubuh iaitu bahagian kanan yang menyukarkan pergerakan dan perlu bergantung kepada isteri," katanya ketika ditemui di rumahnya, semalam.

Pak Dir yang sudah lima kali berkahwin dan tidak dikurniakan cahaya mata bergantung hidup kepada hasil jualan bertih jagung selain bantuan Majlis Agama Islam dan Adat Istiadat Melayu Kelantan (MAIK) sebanyak RM400 sebulan.

Dia berkata, walaupun sedang membiasakan diri terlantar, nalurinya untuk kembali aktif bekerja meronta kerana hidupnya sudah biasa membanting tulang sejak remaja.

"Sebolehnya saya enggan menyusahkan isteri. Nasib saya agak baik kerana masih mampu mengesot untuk ke bilik air. Cuma untuk menjalankan kerja hakiki tidak boleh," ujarnya.

Mengakui kenangan sepanjang berlakon di layar perak masih segar di ingatan, Pak Dir bagaimanapun tidak ralat apabila pelakon lama semakin dilupakan. Baginya, ia adalah lumrah kehidupan.

Antara filem yang dilakonkan adalah 'Ali Baba Bujang Lapok', 'Kanchang Tirana', 'Enam Jahanam' dan 'Pendekar Bujang Lapok'.

"Walaupun hanya muncul sebagai watak kecil dalam empat filem itu, masih ada pihak yang datang menziarah. Antaranya Yayasan Kebajikan Artis Tanahair (YKAT) yang diwakili Datuk DJ Dave serta Persatuan Seniman Malaysia (SENIMAN), tiga tahun lalu," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOURUL: "DEPA INGAT KAMI NI KAHWIN MAT SALEH, KAMI 'OPEN' KOT"

Menerusi satu entri yang dimuat naik di laman Instagram, penyanyi Nourul Depp mengakui cukup terkesan dengan insiden dirinya menerima panggilan video lucah daripada lelaki yang tidak diketahui identitinya baru-baru ini. Begitupun, menurut Nourul dia masih belum sempat untuk melakukan laporan polis berhubung hal tersebut.

"Kami tak sempat nak buat laporan polis lagi, tapi apa saya buat, letak nombor telefon (individu) tu. Memang saya sakit hati dan terkesan sebab itu saya letak begitu supaya orang tengok," tuturnya yang menjelaskan situasi yang dialami beberapa hari sudah.

Menurut Nourul lagi, biarpun dia berkahwin dengan lelaki mat saleh, itu tidak bermaksud dia bersifat terbuka untuk diperlakukan sedemikian rupa: "Mereka ingat saya ini kahwin dengan mat saleh, saya ni bersifat terbuka boleh tengok anu mereka.

Klik untuk gambar besar

"Tak tahulah, saya rasa anda ini sakit otak, orang hilang akal, orang sakit jiwa. Tak tahulah mereka imiginasi apa. Tolonglah, kalau ada imiginasi tu, guna kat bahagian sepatutnya ya anak-anak sekalian. Malulah sikit, saya ini dah mak-mak orang, adab tu kenalah jaga," luahnya.

Pada masa sama, kata Nourul, dia juga meminta agar mana-mana individu di luar sana berhenti daripada mengirim mesej kepadanya untuk dijadikan sebagai 'anak ikan': "Tak perlu mesej kata nak jadi 'anak ikan' ke.. saya tak mahu jadi mak ikan sebab kami dah jumpa bapa ikan.

"Saya tak macam tu, suami saya jaga saya sebaiknya, buat apa saya nak cari pasal cari yang muda-muda," kata Nourul yang sebelum ini meluahkan rasa geram apabila terdapat pihak yang bertindak melakukan panggilan video lucah terhadapnya ketika sedang melakukan live di platform media sosialnya.

www.myartis.com / Sumber & foto: Astro Gempak & Instagram Nourul Depp

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEKORASI BABY SHOWER - JEP & SARI BAKAL TIMANG 'BABY BOY'?

Ramai peminat berasa teruja dan mula berteka-teki mengenai jantina anak pasangan yang baru dinobatkan sebagai 'Couple MeleTop' di AME2018 iaitu Jep Sepahtu dan Sari Yanti.

Isteri kepada Jep itu bakal melahirkan bayi sulung mereka tidak lama lagi apabila pada bulan Mac lalu, pasangan ini mengadakan 'Baby Shower'.

Mengimbas kembali gambar-gambar ketika majlis 'Baby Shower' pasangan ini, ada yang mula membuat andaian sendiri.

Rata-rata mereka meneka Jep dan Sari bakal menimang cahaya mata sulung lelaki kerana warna dan dekorasi yang dipilih oleh Sari untuk majlis tersebut.

Klik untuk gambar besar

Mana tidaknya, warna biru dan juga dekorasi gajah merupakan simbol yang sangat sinonim dengan anak lelaki.

Selain jantina anak, peminat juga mendoakan agar segala urusan bersalin Sari berjalan dengan lancar dan dipermudahkan.

Jep atau nama sebenarnya, Mohd Nadzri Zainal Abidin, 32, dan Sari selamat bernikah dalam sebuah majlis tertutup pada 25 Februari 2017 di Dewan Mercu Mustapha Kamal, Petaling Jaya.

Manakala hasil perkahwinan terdahulu, Sari atau nama sebenarnya, Sari Yanti Mohamad Nazari, 34, dikurniakan dua orang anak, Barr Al Aly dan Basit Al Haq.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


12 GAMBAR NOSTALGIA ZIZIE EZETTE & SHAHEIZY SAM

Bak kata pepatah, sambil menyelam, minum air... Jadi untuk nostalgia artis kali ini, myartis paparkan koleksi zaman kanak-kanak Zizie Ezette dan sekaligus beberapa keping gambar adiknya Shaheizy Sam.

Untuk info, Zizie dan Shaheizy, adalah anak kepada dramatis Khaty Fudziah Musa. Bapa mereka ialah bekas Timbalan Ketua Polis Negeri Selangor, Allahyarham Abdul Samad Jaaman.

Mereka mempunyai tiga adik beradik lain yang turut terlibat dalam bidang seni iaitu Ahmad Shah Al-Jeffry (Jeff) bekas kumpulan A to Z, Samzy Fuzette yang pernah mencuba nasib dalam bidang lakonan tetapi kini aktif dalam bidang perniagaan dan Jozieta Ronalie Abdul Samad.

Zizie telah melibatkan diri dalam bidang lakonan ketika dia berusia 14 tahun lagi. Semuanya bermula setelah kematian bapanya pada 9 April 1995 akibat penyakit kanser yang kronik.

Tuah Zizie terus memuncak apabila dia mendapat tawaran berlakon dalam filem Kekasih Awal dan Akhir pada tahun 1993. Walau mulanya bapanya tidak suka Zizie menjadi artis, namun akhirnya Allahyarham terpaksa merestui.

Sementara Sam pula, setelah kejayaan Zizie dan Jeff, Sam akhirnya menurut jejak langkah mereka apabila muncul sebagai pelakon kanak-kanak dalam filem Sama Tapi Tak Serupa ketika dia berusia 12 tahun. Ketika itu Sam bergandingan dengan pengacara terkenal, Aznil Nawawi serta kakaknya sendiri.

Pada tahun 1998, selepas tamat menduduki peperiksaan PMR, Sam muncul dalam drama TV berjudul Pa'e arahan Shaharuddin Sulaiman. Bertitik tolak daripada drama inilah nama Sam meniti di bibir peminat.

Bakat Sam seterusnya benar-benar terserlah apabila diberi peluang membawakan watak remaja yang kurang kasih sayang hingga melayakkan drama itu menerima 2 pencalonan di Anugerah Skrin 1998.

Kemudian tanpa disangka Sam akhirnya berjaya menempa nama sebagai pelakon paling popular melalui filem kontroversi Bohsia: Jangan Pilih Jalan Hitam (2009) dan Adnan Sempit (2010).

Klik untuk imej besar...

All photo copyright myartis.com


"BENGKAK DI BAHAGIAN MUKA SAYA SUDAH HILANG" - LANA NODIN AKUI SELESAI BEDAH HIDUNG DI KOREA

"Ini merupakan hari ke-15 selepas pembedahan, agak mengejutkan apabila tiada bengkak atau lebam di bahagian muka. Saya pun dah mula keluar berjalan-jalan di Seoul. Saya tidak rasa pening atau sakit di bahagian muka seperti yang ditanya.

"Anda boleh lihat sendiri, bengkak di bahagian muka saya sudah hilang, tak ada bengkak," itulah kata pelakon Lana Nodin dimana dia tanpa berselindung berkongsi kepada umum bahawa dia telah pun selesai menjalani pembedahan pada bahagian hidung di sebuah pusat perubatan di Seoul, Korea Selatan.

Lana atau nama sebenarnya Mazlina Hasan Nordin memberitahu, dia berasa lega apabila hidung dan wajahnya tidak lagi mengalami sebarang bengkak meskipun selapas 15 hari menjalani pembedahan tersebut.

Klik untuk gambar besar

Menerusi video yang dikongsikan di laman Instagram miliknya sebelum dipadam, Lana dilihat sempat bersiar-siar di sekitar Seoul dalam keadaan hidungnya masih berbalut. Walaupun video berkenaan telah pun dipadam, namun video tersebut tular di media sosial.

Dalam pada itu, pelakon berusia 42 tahun ini juga memberitahu dia tidak mengalami sebarang komplikasi atau rasa sakit, meskipun sudah dua minggu menjalani pembedahan itu.

Katanya, balutan pada hidungnya itu akan dibuka dalam tempoh tujuh hari lagi. Pun begitu, Lana tidak mendedahkan punca sebenar dia melakukan pembebedahan di bahagian tersebut.

Terdahulu, Lana mendedahkan dia terpaksa menjalani pembedahan rhinoplasty apabila hidungnya patah ekoran kemalangan ketika menunggang motosikal ketika zaman persekolahan.

Jelas Lana lagi, akibat impak insiden itu, hidungnya menjadi senget sehingga terpaksa mengunakan besi untuk beberapa tahun sebelum ditukarkan kepada plastik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU SAMAN: AMYZA AZNAN TAK HADIR - PERMOHONAN ZARINA ANJOULIE DIDENGAR 10 JULAI

Mahkamah Tinggi Kuala Lumpur menetapkan tarikh 10 Julai depan bagi memperdengarkan permohonan pelakon dan model, Zarina Anjoulie Mohamad Fahizul supaya Mahkamah memasukkan penghakiman terhadap Amyza Aznan yang sehingga kini gagal menjawab saman fitnah bagi menuntut ganti rugi RM3 juta.

Saman itu adalah berhubung kenyataan Amyza atau nama sebenarnya Azizah @ Amyza Aznan, 46, yang didakwa menggunakan kata-kata kesat, memfitnah, dan memalukan Zarina. Ia susulan kenyataan Zarina menyelar perbuatan artis tempatan memohon Bantuan Prihatin Nasional (BPN) oleh kerajaan berikutan wabak Covid-19.

Hakim Datuk Azimah Omar menetapkan tarikh itu ketika prosiding kes saman berkenaan yang turut dihadiri peguam Nurul Hafidzah Hassan bagi mewakili Zarina. Hakim turut mengarahkan supaya surat pemberitahuan dihantar kepada defendan iaitu Amyza bagi memaklumkan tarikh baharu pendengaran permohonan berkenaan yang sepatutnya berlangsung pada Khamis.

"Masih belum ada jawapan, jadi kita failkan dia (Amyza) tidak hadir dan tunjukkan pada mahkamah. Amyza langsung tidak membalas surat dihantar dan kita masih belum menerima apa-apa memorandum daripada pihaknya. Dalam masa sama, mahkamah juga akan mentafsirkan jumlah tuntutan selepas mendengar permohonan kami mengikut aturan 13 kaedah 2," kata Nurul Hafidzah.

Klik untuk gambar besar

Terdahulu, Nurul Hafidzah memberitahu mahkamah bahawa maklumat kes itu tersebar di media massa dan defendan sepatutnya mengambil maklum berhubung prosiding hari ini. Peguam itu berkata, Amyza juga masih belum memasukkan kehadiran untuk menjawab saman tersebut sejak ia difailkan pada 23 April lalu. Untuk rekod, Nurul Hafidzah berkata saman itu diberi kepada defendan melalui serahan tangan serta pos berdaftar pada 24 dan 28 April lalu.

Dalam saman itu, Zarina, 34, selaku plaintif, mendakwa selepas pengumuman kerajaan berhubung BPN kepada golongan B40 dan M40 yang berpendapatan bulanan RM8,000 ke bawah, sebahagian daripada golongan artis tempatan turut menyuarakan pendapat mereka, dan menyatakan bahawa pihak kerajaan perlu memberikan satu 'bantuan khusus' untuk penggiat seni.

Mengikut penyataan tuntutan itu, Zarina yang juga seorang usahawan mendakwa, dia memuat naik video di laman sosial Instagram miliknya pada 28 Mac lalu, yang secara umum menyatakan bahawa 'bantuan khusus' tersebut adalah tidak perlu dan hanya golongan artis yang layak, boleh memohon BPN seperti rakyat lain.

Dakwanya, pada 29 Mac lalu satu kumpulan dikenali sebagai 'Bantuan Covid-Seni 2020' ditubuhkan menggunakan aplikasi pesanan ringkas Telegram bagi membincangkan mengenai bantuan Covid-19 kepada artis tempatan, dan kumpulan itu mempunyai sekurang-kurangnya 819 ahli terdiri daripada penggiat seni termasuk Amyza.

Plaintif mendakwa melalui kumpulan itu, Amyza mengeluarkan kenyataan fitnah terhadapnya, menyebabkan ramai ahli kumpulan berkenaan turut dipengaruhi oleh fitnah itu, selain mendakwa defendan juga mengeluarkan kenyataan memfitnah di Instagram miliknya untuk paparan umum yang dimuat naik April lalu.

Dakwanya, kenyataan fitnah itu antara lain membawa maksud bahawa, plaintif seorang yang berperangai buruk, tidak bertanggungjawab, dan sering menabur fitnah terhadap artis-artis lain, dan akibat kenyataan itu, beliau mengalami kemurungan kerana dimalukan dan reputasinya turut tercalar.

Oleh itu, plaintif menuntut ganti rugi am atas kehilangan reputasi berjumlah RM3 juta, ganti rugi teladan, faedah, permohonan maaf daripada defendan. Selain itu, defendan juga dihalang daripada mengeluarkan sebarang bentuk kenyataan memfitnah, memalukan, atau menjatuhkan reputasi plaintif, pada masa akan datang, kos serta relief lain yang difikirkan sesuai oleh mahkamah.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKSESORI MAHAL, TAKUT JALAN BERSENDIRIAN - MAS IDAYU AKUI PASANG 'BODYGUARD'

"Ada tiga atau empat orang... saya tak tipu!" demikian kata ratu dangdut Malaysia, Mas Idayu yang memberitahu dia ditemani beberapa pengawal peribadi untuk menjaganya jika dia memakai aksesori mahal.

Ini kerana kata Mas Idayu, dia amat meminati perhiasan diri dan pernah menggayakan aksesori bernilai jutaan ringgit. Ujar Mas Idayu, aksesori itu akan digayakannya ketika menghadiri majlis tertentu dan ada kalanya ia mencecah puluhan ribu ringgit.

"Set ini bernilai RM30,000... saya bukan 'datin-datin' tapi kalau ada kerja seperti ini (majlis hiburan) selalunya di tangan (perhiasan) saya mesti sesuatu yang berharga. Nampak saja macam aksesori tapi benda itu sangat berharga," ujarnya.

Klik untuk gambar besar

www.myartis.com / Sumber & foto: mStar & Instagram Mas Idayu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK TRIMESTER KETIGA - SHUKRI & ISTERI BAKAL TIMANG ANAK KEDUA, LELAKI

Pelakon Shukri Yahaya dan isterinya, Tya Adnan bakal menimang cahaya mata kedua iaitu lelaki tidak lama lagi. Jantina bayi tersebut didedahkan isteri Shukri menerusi video yang dimuatnaik di laman Instagram TV miliknya.

Menerusi rakaman tersebut, bintang 'Andainya Takdir' itu pada awalnya masih tidak tahu akan jantina anak yang bakal lahir lalu diberi sebuah kotak besar yang berisi belon. Lalu, dia dilihat tidak dapat menahan rasa gembira dan teruja selepas mengetahui belon berwarna biru itu tertera perkataan 'baby boy'. Aksi bapa kepada seorang cahaya mata itu turut disaksikan akli keluarganya yang lain.

Sementara itu, Tya menerusi ruangan kapsyen pula turut memanjatkan rasa syukur selain memaklumkan usia kandungannya kini sudah pun memasuki fasa trimester ketiga. Melihat pada ruangan komen, rata-rata peminat pasangan ini turut tumpang bahagia dan mendoakan agar semuanya dipermudahkan.

Sebelum ini, Tya mendedahkan dirinya disahkan hamil sewaktu menyambut ulang tahun perkahwinan mereka pada November lalu dan pasangan ini mendirikan rumah tangga pada 20 November 2015. Hasil perkongsian hidup, mereka dikurniakan seorang cahaya mata perempuan, Aaira Ameena yang kini mencecah usia empat tahun.

Klik untuk gambar besar

www.myartis.com / Sumber & foto: Media Hiburan, Instagram Tya Adnan & Shukri Yahaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA AQASHA 'NAFI' DAPAT BABY BARU

Macam nak gelak berguling-guling apabila membaca komen Aqasha mengenai cerita yang  mengatakan beliau baru mendapat anak kedua bernama Alaena Ayesha. Malah ada pihak yang sudahpun menyiarkan gambar baby tersebut di ruangan forum termasuk blog apabila Aqasha sendiri mengupload gambar baby tersebut di instagram.

"Di mana logiknya anak pertama aku baru tujuh bulan, dah dapat anak kedua? Homework please homework. Just a phone call or sms. Kalau anak pertama baru tujuh bulan, macam mana nak lahir anak kedua. Itu kisahnya," ujar Aqasha melalui Twitter seolah berseloroh.

Aikk... yang mana satu betul ni.!!

Klik untuk imej besar...


TERIMA KEJUTAN BABY SHOWER - FASHA & AIDIL BAKAL TIMANG 'BABY GIRL'

"Saya tak percaya kalian semua bersungguh-sungguh mengadakan majlis kejutan baby shower ini. Pastinya tak mudah dan saya sangat berterima kasih," demikian kata pelakon Fasha Sandha yang menerima kejutan majlis baby shower semalam.

Fasha teruja menantikan kehadiran cahaya matanya itu serta berkongsikan video dimana pelakon itu menjerit "Another Drama Queen" merujuk kepada jantina anaknya. Fasha dan suaminya, pelakon Aidil Aziz tidak lama lagi bakal menimang cahaya mata perempuan.

Fasha yang baru pulang daripada percutian 'babymoon' bersama Aidil dan kedua-dua anaknya di Langkawi turut memuat naik beberapa entri di akaun Instagramnya yang terkejut dengan perancangan dan sambutan majlis baby shower itu.

Bertemakan warna pink, majlis baby shower Fasha itu turut dihadiri keluarga dan sahabat karibnya. Untuk makluman, Fasha berkahwin dengan Aidil pada 30 Mac tahun lalu dan kehamilan ini adalah bayi pertama mereka selepas keguguran sebanyak dua kali. Menerusi perkahwinan terdahulu bersama Jejai, Fasha mempunyai dua orang anak iaitu Putra Rayfal Ramli, 7, dan Putri Raysha Jemyma, 6.

Klik untuk gambar besar

www.myartis.com / Sumber & foto: Rotikaya & Instagram Fasha Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::